প্রাতিষ্ঠানিক সাংবাদিকতা শিক্ষার চর্চা, ধরণ ও একটি মূল্যায়ন প্রাতিষ্ঠানিক সাংবাদিকতা শিক্ষার চর্চা, ধরণ ও একটি মূল্যায়ন\nপ্রাতিষ্ঠানিক সাংবাদিকতা শিক্ষার চর্চা, ধরণ ও একটি মূল্যায়ন\nপ্রকাশঃ এপ্রিল ১৬, ২০১৭ সময়ঃ ১১:০১ অপরাহ্ণ.. সর্বশেষ সম্পাদনাঃ ৯:৩৬ পূর্বাহ্ণ\nগত দুই দশকে দেশে যেভাবে গণমাধ্যম বিকশিত হয়েছে তা এক কথায় অকল্পনীয়। ছাপ্পান্ন হাজার বর্গমাইলের ক্ষুদ্র এই দেশে বর্তমানে টেলিভিশন চ্যানেলের সংখ্যা ৪৩টি (চলমান এবং প্রচারের অপেক্ষায়), রেডিওর সংখ্যা ১৬টি, অনলাইন পত্রিকার সংখ্যা ১০২৪ টি (যারা রেজিস্ট্রেশনের জন্য আবেদন করেছে)। এছাড়া দৈনিক, সাপ্তাহিক, পাক্ষিক পত্রিকার সংখ্যা রয়েছে ভুরি ভুরি। এর সর্বশেষ ও প্রকৃত সংখ্যাটি তথ্যমন্ত্রণালয় এবং পিআইবি-ই বলতে পারবে।\nতবে এটা ঠিক, দেশে গণমাধ্যমের বর্তমান সংখ্যা এবং তথ্য প্রবাহের বিভিন্ন দিক বিশ্লেষণ করলে দেখা যাবে; এখানে একটি নিরব বিস্ফোরণ ঘটে গেছে। কিন্তু একই সাথে বিভিন্ন সংবাদ মাধ্যমের সংবাদের কনটেন্ট, প্রচারের ধরণ, নিউজ ট্রিটমেন্ট, উদ্দেশ্য, সংবাদের রূপ-রং এবং বাণিজ্য; মোটকথা রাজনৈতিক অর্থনীতির বিষয়গুলো বিশ্লেষণ করলে বস্তুনিষ্ঠতার বিষয়টি অনেকক্ষেত্রেই প্রশ্নবিদ্ধ হবে।\nহাতেগোনা কয়েকটি মাধ্যম ছাড়া বাকিরা কি সাংবাদিকতার ইথিকস মেনে ঠিকমতো নিজেদের দায়িত্বটুকু পালন করতে পারছে? সে বিষয়ে প্রশ্ন তোলার সময় এসে গেছে। দেশে এত এত গণমাধ্যম; কিন্তু দক্ষ ও যোগ্য সংবাদকর্মী কি তারা পাচ্ছে? কেন পায়নি? এছাড়া এতগুলো গণমাধ্যম-ই আমাদের দরকার আছে কিনা?কিংবা গণমাধ্যমগুলো টিকে থাকার জন্য বিজ্ঞাপনের বাজারের পরিসর যতটুকু হওয়া প্রয়োজন তা আমাদের আদৌ আছে কিনা? এ প্রশ্নগুলোর উত্তর নীতি নির্ধারকদের খোঁজা প্রয়োজন। তা না করলে এর নেতিবাচক ও ভয়ানক যে বিষয়গুলো আমাদের সামনে চলে আসবে সে বিষয়ে আমরা অবগত আছি কিনা? এ প্রশ্নগুলো নিয়ে আরেকদিন আলোচনা হবে, আজ সে বির্তকে যাচ্ছি না।\nযে প্রশ্নটি এ মুহুর্তে আমার কাছে অতি গুরুত্বপূর্ণ বলে মনে হয় তা হলো; যেভাবে গণমাধ্যম বিকশিত হচ্ছে সেভাবে পেশাদার দক্ষ সংবাদকর্মী কি গড়ে উঠতে পারছে? না পারলে এর কারণ কী? এই সেক্টরে দক্ষ জনবল তৈরিতে প্রাতিষ্ঠানিক চর্চার ধরণটি কেমন এবং এর থেকে প্রাপ্তি-ই বা কতটুকু? এ প্রশ্নগুলোর উত্তর আমাদের জানা প্রয়োজন।\nবর্তমানে দেশের ৯টি পাবলিক বিশ্ববিদ্যালয় এবং ১৪ টি প্রাইভেট বিশ্ববিদ্যালয়ে যোগাযোগ ও সাংবাদিকতা বিভাগ চালু রয়েছে। প্রতিবছরই এসব বিশ্ববিদ্যালয় থেকে সাংবাদিকতায় স্নাতক ও স্নাতকোত্তর শেষ করে বের হচ্ছে অনেকে। পাস করে বের হওয়া এসব শিক্ষার্থীর মধ্যে কত ভাগ সাংবাদিকতা পেশায় আসছে? যারা আসছে না তারা কেন আসছে না? আর যারা সাংবাদিকতা করছে তারা সফলতার পরিচয় দিতে পারছে কিনা? নাকি পেশা বদল করে ফেলছে? সাংবাদিকতা পেশার উৎকর্ষ সাধনে এসব বিষয়ে সুর্নিদষ্ট পরিসংখ্যান বা গবেষণার সর্বশেষ ফলাফলটি সংশ্লিষ্টদের কাছে থাকাটা খুবই প্রয়োজন ও যৌক্তিক বলে মনে করি।\nবিশ্ববিদ্যালয়ের যোগাযোগ ও সাংবাদিকতা বিভাগের একজন প্রাক্তন শিক্ষার্থী ও কর্মরত সাংবাদিক হিসেবে উপরোক্ত বিষয়ে ক্ষুদ্র পরিসরে নিজের কিছু অভিজ্ঞতা ও কেস স্টাডি তুলে ধরে বিষয়টি সম্পর্কে আলোকপাত করতে চাই।\nসাংবাদিকতা করবো- এই মনোভাব নিয়েই প্রাতিষ্ঠানিক জ্ঞানার্জনের জন্য চবি সাংবাদিকতা বিভাগে ভর্তি হই এবং ভালো রেজাল্ট নিয়ে অনার্স ও মাস্টার্স সম্পন্ন করি। অন্য কোনো পেশায় না গিয়ে গত ১২ বছরে কাজ করেছি দৈনিক পত্রিকা, রেডিও, অনলাইন নিউজ পোর্টাল এবং টেলিভিশন চ্যানেলে। কেবল টেলিভিশনেই পার করেছি ৭ বছর।\nবিভিন্ন মাধ্যমে কাজ করতে গিয়ে দেখেছি সাংবাদিকতা বিভাগ থেকে পাশ করা ছেলেমেয়েরা বেশিরভাগই এ পেশায় এসে হাঁপিয়ে উঠেছেন। শেষ পর্যন্ত পেশা বদল করে অন্য পেশায়ও চলে গেছেন। কিন্তু একবারও ভেবে দেখেছেন, কী এর মূল কারণ? শুধুই কি চাকুরীর নিরাপত্তাহীনতা, অর্থনৈতিক অনিশ্চয়তা? না, এর বাইরেও একটি কারণ আছে; যা অনেকে বলতে চান না, এড়িয়ে যান। সেই কারণটা হচ্ছে প্রতিনিয়ত সাংবাদিকতা পেশার যে চ্যালেঞ্জ; তার সাথে খাপ খাইয়ে নিতে না পারা। থিওরি এবং প্র্যাকটিক্যালের সমন্বয় করতে না পারার কারণে তীব্র হতাশা। এছাড়া প্র্যাকটিক্যালি ফিল্ডে কাজ করার অনভ্যস্ততা ও পেশাগত চাপ সামাল দিতে না পারাটাও অন্যতম কারণ। এ পেশায় যে পরিমাণ ডেডিকেশন প্রয়োজন তা আর কোনো পেশায় আছে বলে আমার মনে হয় না। সবকিছু মিলিয়ে ব্যর্থতার দায় মাথায় নিয়ে সাংবাদিকতা বিভাগ থেকে পাশ করা অনেক সিনিয়র এবং জুনিয়রকে সাংবাদিকতা ছেড়ে দিতে দেখেছি। কিন্তু কেন তিনি ব্যর্থ? শিক্ষা প্রতিষ্ঠান কি তাকে ৪ বছরের অনার্স আর ১ বছরের মাস্টার্সে সাংবাদিকতা শিক্ষার মূল ভিতটুকু গড়ে দিতে পারেনি? নাকি একজন সাংবাদিককে প্র্যাকটিক্যালি ফিল্ডে কাজ করার জন্য যে পেশাগত চাপ ও চ্যালেঞ্জ নিতে হয়, সে চ্যালেঞ্জের সাথে তাকে পরিচয় করিয়ে দিতে পারেননি। সে প্রশ্নগুলোর উত্তর খোঁজার সময় এসে গেছে।\nকিছু বাস্তব অভিজ্ঞতা ও কেস স্টাডি তুলে ধরলে বিষয়গুলো আরো স্পষ্ট হয়ে উঠবে-\nকেস স্টাডি ১: তামিম (ছদ্ম নাম)। বিশ্ববিদ্যালয় থেকে সাংবাদিকতায় স্নাতক ও স্নাতকোত্তর। একাডেমিক রেজাল্টও ভালো। বাংলাদেশ বেতারে অনুবাদক হিসেবে যোগ দিয়েছেন কয়েকদিন হলো। তার কাজে সহ-সম্পাদক এবং সহকারী পরিচালক(বার্তা)বেশ বিরক্ত। অনুবাদ মোটামুটি মানের হলেও নিউজের ইন্ট্রো, নেক, বডিতে বরাবরই তালগোল পাকিয়ে ফেলেন তামিম। শিরোনাম কেমন হবে, ইন্ট্রো কেমন হবে, কেমন শব্দ বা ভাষা ব্যবহার করলে রিপোর্টটি শ্রুতিমধুর হবে, একটু নিউজ সেন্স খাটিয়ে ভেবেচিন্তে লিখলেইতো হয়ে যায়। কিন্তু তারপরও তামিম পারছে না। ভাবতে ভাবতেই তার দেরি হয়ে যায়। সে কেন পারছে না? ৭টার সংবাদে অনএয়ার দিতে পারবেতো? এখন কী হবে? এরকম নানা প্রশ্ন ও শঙ্কা কর্তৃপক্ষের। এসব কারণে ৪দিন ধরে বেশ ঝাঁড়ির ওপরে আছেন তামিম। ৫ম দিন আমার নিজের কাজ শেষ করে সহ-সম্পাদকের অনুরোধে তামিমের কাজটুকু করে দিতে হল।বেতারের সহকারী পরিচালক(বার্তা)বলেন, ‘দুজনেইতো সাংবাদিকতা বিভাগের; ও পারলে তামিম কেন পারবে না? ডিপার্টমেন্ট কি হাতে কলমে কিছুই শেখায়নি’? উনাকে বোঝালাম, সবার ব্যাসিক এক না। কিন্তু সাংবাদিকতার শিক্ষার্থী পারবে না-এটা উনি মানতে নারাজ। ৬ষ্ঠ দিনে ছেলেটি আরো মারাত্নক ভুল করলো। বেতারে সকাল ৭ টার নিউজে তাকে অনুবাদ করতে দেয়া ৩টি নিউজের একটিও যায়নি।নির্দিষ্ট সময়ের আগেই শেষ করতে হল বুলেটিন। এবার তাকে নানা কথা শুনিয়ে অপদস্ত করা হল। অত:পর অপমানের ভয়ে ৭ম দিনে তামিম আর অফিসে এল না। একদিন রাস্তায় দেখা। বলল,‘ভাইয়া আমি সাংবাদিকতা করবো না, অন্য জব ট্রাই করছি’।\nকেসস্টাডি ২: ইকবাল রাজু(ছদ্মনাম)। সাংবাদিকতায় মাস্টার্স শেষ করে একটি পত্রিকায় রিপোর্টার হিসেবে জয়েন করেছে। এক অ্যাসাইনমেন্টে তার সাথে দেখা। উৎসাহও দিলাম। অ্যাসাইনমেন্ট শেষ করে হাউজে যেতেই রাজুর একের পর এক ফোন। আমি তখন একটি দৈনিকে কাজ করি। নিউজ টাইপ করছি। সে ফোনে জানতে চাইল কে কী বলেছে? কোনটা গুরুত্বপূর্ণ? কোনটা আগে হবে? কোনটা পরে হবে? শিরোনাম কী দিলে ভালো হয়? প্রাইম টাইমে নিজের ব্যস্ততা স্বত্ত্বেও তাকে কিছু পরামর্শ দিলাম। এরপর টানা ৭/৮ দিন তার ফোন। নিজে নিউজ লিখবো নাকি তাকে বলবো; তারপরও যতটুকু সম্ভব বুঝিয়ে দেয়ার চেষ্টা করলাম। পরবর্তী ১৫/২০ দিন তার আর কোনো ফোন নেই। ভাবলাম প্রতিদিনতো আর আমার সাথে একই অ্যাসাইনমেন্টে পড়ে না। তাই হয়তো ফোন দেয়নি। এর কিছুদিন পর একটি রেস্টুরেন্টে দেখা। কী খবর জিজ্ঞেস করার আগেই সে জানালো সাংবাদিকতা ছেড়ে দিয়েছি। খুব দু:খ আর ক্ষোভের সাথে জানালো, যদি ফাস্ট ইয়ার থেকেই ফিল্ডে এনে প্র্যাকটিক্যাল এসব বিষযের সাথে পরিচয় করিয়ে দেয়া হতো, তাহলে এতটা নাকানি-চুবানি খেতে হতো না। দিনের পর দিন ঝাঁড়ি খেয়ে চাকুরীটাও ছাড়তে হতো না। রাজু এও বললো, একদিন তার নিউজ হয়নি বলে তাকে নিউজরুমে খুব তুচ্ছ-তাচ্ছিল্য করা হয়। তখন সে ক্ষেপে গিয়ে সহ-সম্পাদক ও বার্তা সম্পাদককে ইচ্ছেমতো গালিগালাজ করে বেরিয়ে আসে; আর অফিসমুখো হয়নি। জিজ্ঞেস করলাম এখন কী করবে? উত্তরে বললো, ভাবছি সাংবাদিকতা করব কিনা? উল্লেখ্য, পরে আরো বছরখানেক একটি পত্রিকায় সাংবাদিকতা করলেও খুব একটা সুবিধা করতে পারেনি সে। শেষ পর্যন্ত অন্য পেশায় চলে গেছে।\nকেসস্টাডি ৩: একটি অনলাইন পত্রিকায় ইকোনমি বিটে ইন্টারভিউ দিতে এসেছে ৫/৬ জন। আমি তখন ঐ পত্রিকায় শেয়ারবাজার বিট করি। প্রার্থীরা সবাই সাংবাদিকতা বিভাগের হওয়ায় সম্পাদক আমাকে ডেকে পাঠালেন। এসে দেখি একজন আমার বিভাগের সিনিয়র; বাকীরা জুনিয়র। আমাকে বলা হলো, ‘তাদেরকে একটা অ্যাসাইনমেন্টে পাঠাও। ফিরে এসে রিপোর্ট লিখবে। তুমি দেখে আমাকে জানাবে কাকে কাকে নেয়া যায়’। মহাবিপদে পড়লাম। কারণ সবাই আমার চেনাজানা। যাহোক সবাই ফিল্ডে গেল এবং অ্যাসাইনমেন্ট শেষ করে ফিরে এল। তাদের রিপোর্ট লেখার জন্য সময় দেয়া হল ২৫ মিনিট। সিনিয়র ভাইটি নির্দিষ্ট সময়ে শেষ করলো, বাকিরা এক ঘন্টায়ও শেষ করতে পারেনি। কারণ তারা কী লিখবে, কীভাবে লিখবে বুঝতে পারছে না। এছাড়া টাইপস্পিডও মারাত্মক স্লো। পরিচিত হওয়ার কারণে নিজেরই অপমান লাগছে; এখন সম্পাদককে কী বলবো? হঠাৎ সম্পাদকের আবির্ভাব। তিনি এসে বললেন, ‘এখনও যারা শেষ করতে পারেনি তাদের আর লেখার দরকার নেই। যে শেষ করেছে তার রিপোর্টটা দেখে আমাকে জানাও’। দেখলাম উনার শিরোনাম, ইন্ট্রো কিছুই হয়নি। ভাবলাম জার্নালিজমের মানসম্মান বাঁচানো দরকার।দ্রুত সব দেখে ভুলগুলো এডিট করে দিলাম। এরপর সম্পাদকের হাতে দিতেই তিনি খুশি হয়ে গেলেন। বললেন, ‘ঠিক আছে ওকে নেয়া যায়, কী বলো’? আমি সম্মতিসূচক মাথা নাড়লাম। দু:খজনক হলেও সত্যি, এরপর প্রায়-ই দেখেছি সম্পাদকের সামনে ঐ বড়ভাই কাঁচুমাচু হয়ে দাঁড়িয়ে আছেন, আর সম্পাদক মনের ঝাল মিটিয়ে ঝাঁড়ি দিচ্ছেন। আমাকে একদিন বলেই বসলেন, ‘ওর পরীক্ষার উত্তরপত্র তুমি লিখে দাওনিতো’? আমি আত্মবিশ্বাস নিয়ে বললাম, ‘না’। `তাহলে পারে না কেন? এত জটিল রিপোর্ট করতে পারলো অথচ সহজ রিপোর্টটাই করতে পারছে না’। আমি কথা না বাড়িয়ে সরে গেলাম। এরপর একদিন আবিষ্কার করলাম সম্পাদকের ঝাঁড়ি থেয়ে খেয়ে গত তিন মাসে ঐ ভাইয়ের আত্মবিশ্বাস তলানিতে এসে ঠেকেছে। তাকে ভরসা দিলাম-পরামর্শ দিলাম। কিন্তু তার এক কথা; তাকে দিয়ে সাংবাদিকতা হবে না। ৪র্থ মাসে হ্যান্ডশেক করে ধন্যবাদ জানিয়ে বলল, ‘ছোট ভাই অনেক করেছো আমার জন্য। ইচ্ছে ছিল সাংবাদিক হবো, কিন্তু সাংবাদিকতা আমার জন্য নয়’। এরপর আর অফিসে আসেননি তিনি। বর্তমানে একটি প্রাইভেট কোম্পানিতে জব করছেন ঐ বড় ভাই।\nকেসস্টাডি ৪: বেতার, পত্রিকা এবং অনলাইনে ৫ বছরের অভিজ্ঞতার পর তখন একটি টেলিভিশন চ্যানেলে কাজ করছি। ভালো পারফরমেন্স দেখিয়ে দ্বিতীয় বছরেই একটি বিটের মূল দায়িত্ব পেয়েছি। সেসময় বেসরকারী বিশ্ববিদ্যালয়ের সাংবাদিকতা বিভাগ থেকে খুব ভালো রেজাল্ট করা ৫ জন যোগ দিলেন ঐ চ্যানেলে। প্রধান বার্তা সম্পাদকের রেফারেন্স; তাই চাকুরীটা খুব সহজে হয়ে গেল তাদের। প্রথমদিন সবাইকে উভ লিখতে দেয়া হলো। কিন্তু তারা কেউ সঠিকভাবে লিখতে পারলো না। ডেপুটি নিউজ এডিটর আমাকে তাদের ভুলগুলো ঠিক করে দিতে বললেন। এরপর টানা ২ সপ্তাহ আমাদের বিভিন্ন বিটের রিপোর্টারদের সাথে অ্যাসাইনমেন্টে পাঠানো হল তাদের এবং ফিরে এসে রিপোর্ট কীভাবে লেখা হয় তারা তা দেখলো বেশ মনোযোগ দিয়ে। আরো ২ সপ্তাহ কেটে গেল। ১ মাস পর প্রত্যেক নতুন রিপোর্টারদের অ্যাসাইনমেন্টে পাঠানো হলো। ফিরে আসার পর প্যাকেজ লিখতে দেয়া হলো। কীভাবে লিখবে তাও বুঝিয়ে দেয়া হলো। অবাক করা বিষয়, প্যাকেজ কী লিখবে..লিংকটা-ই কেউ ঠিকমতো লিখতে পারলো না! তাদের এভাবে ব্যর্থ হতে দেখে ডেপুটি নিউজ এডিটর মারাত্মক ক্ষেপে গেলেন। প্রাইভেট ইউনিভার্সিটির চৌদ্দ গোষ্ঠী উদ্ধার করে ছাড়লেন। এরপর প্রধান বার্তা সম্পাদককে ডেকে নালিশ করলেন। তখন তিনি এসে দেখলেন তার সুপারিশপ্রাপ্তদের বেহাল দশা! অত:পর আমাকে বললেন, ‘ভাই ৭ টার নিউজ ধরাতে হবে। মাত্র ১ ঘন্টা ২০ মিনিট সময় আছে। এদের দুটি প্যাকেজ খুব গুরুত্বপূর্ণ; তোমাকেই লিখে দিতে হবে’। আমার কাজ শেষ, বাসায় ফেরার তাড়া। কিন্তু কী আর করা, সম্পাদকের অনুরোধ তাই লিখে দিতে হল। এরপর যখন রিপোর্টটি নিয়ে ঐ দুজন ভয়েস রুমে গেল; একজন পে-অফ এ গিয়ে তার নামের উচ্চারণটা ঠিকমতো করতে পারছে না। প্রথম অক্ষর ‘ক’ কিন্তু সে উচ্চারণ করছে‘খ’। ভয়েস রুম থেকে কমপ্লেইন এলো; তার ভয়েস গেল আটকে। আরেকজনের ভয়েসে আঞ্চলিক টোন থাকায় তার ভয়েসও আটকে দেয়া হলো। অফিস থেকে বের হয়ে আমি তখন গাড়ির অপেক্ষায়। প্রধান বার্তা সম্পাদকের ফোন, ‘ভাই আমার, জানি তোমার ডিউটি শেষ, কিন্তু আমাকে উদ্ধার কর, ওদেরকে দিয়ে হবে না। ৭ টার নিউজে নিশ্চিত ধরা খাবো। ভয়েসটা দিয়ে যাও প্লিজ’। অনিচ্ছা স্বত্ত্বেও তাদের দুটি প্যাকেজ ৭টার নিউজে আমার ভয়েসেই অনএয়ার হলো। এতে দুজনই বেশ বিব্রতবোধ করছিলো। উল্লেখ্য, নানা ঘাত-প্রতিঘাত সইতে না পেরে এই ৫ জনের ১ জন প্রথম মাসে; বাকী ২ জন তৃতীয় মাসে চাকুরী ছাড়লো। টিকে গেল ২ জন। কিন্তু শুদ্ধ উচ্চারণে ভয়েস দিতে না পারার অপরাধে একজনকে ডেস্কে দিনের পর দিন উভ রিপোর্ট করতে দেয়া হলো। আর নিউজ সেন্স না থাকার কারণে আরেকজনকে টিভির স্ক্রল লেখার দায়িত্ব দেয়া হলো। এদের দুজন দীর্ঘ ৯ মাস হতাশা নিয়ে কাজ করে গেল। একদিন টিভি চ্যানেল ছেড়ে তারা দুজনে একসাথে যোগ দিলো ব্যাংকে। অফিসে এলো মিষ্টি নিয়ে। প্রধান বার্তা সম্পাদক মিষ্টি খেতে খেতে বললেন, ‘ভালো করেছো, সাংবাদিকতা আসলে তোমাদের জন্য নয়’!\nকেসস্টাডি ৫: একটি টিভি চ্যানেলে ক্রাইম রিপোর্টার হিসেবে কাজ করছি গত ৫ বছর ধরে। ক্রাইমের একটি অনুসন্ধানী প্রোগ্রাম করার পাশাপাশি একটি অনলাইন পত্রিকার সম্পাদক হিসেবেও কাজ করছি। গত ৩ বছরে আমার অনলাইন পত্রিকার সংবাদকর্মীদের নিয়ে ভালো-মন্দ দু’ধরনের অভিজ্ঞতাই হয়েছে। শুধু এটুকু বলবো, আমি নিয়োগের ক্ষেত্রে বরাবরই সাংবাদিকতা বিভাগের শিক্ষার্থীদের অগ্রাধিকার দিয়েছি। তারা ঠিকভাবে থিওরি এবং প্র্যাকটিক্যালের সমন্বয় করতে পেরেছে কিনা; আমি সে আলোচনায় যাবো না। তবে কাউকে তাচ্ছিল্য না করে শেখানোর চেষ্টা করেছি। বিভিন্ন প্রতিষ্ঠানে সাংবাদিকতা থেকে হারিয়ে যাবার যে প্রবণতা দেখেছি, তা এখানে হতে দিতে চাইনি। এ কারণে পত্রিকার সাপ্তাহিক মিটিং রুমকে পরিণত করেছি রিপোটিং এর ক্লাসরুমে। রিপোর্টিংয়ের বিভিন্ন ধরণ ও কৌশল সম্পর্কে হাতে কলমে বোর্ডে বুঝিয়ে দিয়েছি। কিছুদিন পর ফলাফল দেখে আমি বিস্মিত। তারা আগের চেয়ে অনেক উন্নতি করেছে। যাদের নিজের হাতে রিপোটিং শিখিয়েছি, তাদের অনেকে এখন চ্যানেলেও কাজ করছে। উল্লেখ্য, পাবলিক বিশ্ববিদ্যালয় থেকে যারা আসছে তারা বেশ দ্রুত শিখে নিতে পারছে। তবে দু:খজনক হলেও সত্যি, প্রাইভেট বিশ্ববিদ্যালয় থেকে যারা এসেছে ব্যাসিক দূর্বল থাকার কারণে তাদের অবস্থা আসলেই ভয়াবহ। হেডলাইন এবং ইন্ট্রোর পার্থক্য তারা অনেকেই জানে না। ইন্ট্রোতে যা লেখে হেড লাইনেও তা হুবহু দিয়ে দেয়। এছাড়া ভাষাগত সমস্যা ও বানানের ক্ষেত্রেও মারাত্মক দুর্বল। কোনো অ্যাসাইনমেন্টে পাঠালে সেই নিউজ সাব-এডিটরদেরই লিখে দিতে হয়। এক কথায়, নিউজ সেন্স নেই বললেই চলে। অনেক শেখানো পড়ানোর পরও সুযোগ পেলেই কাট-কপি করতে চাওয়ার প্রবণতা ভয়াবহ রকমের। তারপরও এভাবেই চলছে। এবার থামানো দরকার। এ কারণে বর্তমান নিয়োগ বিজ্ঞপ্তিতে সাংবাদিকতা ডিগ্রির পাশাপাশি, ৪/৫ বছরের অভিজ্ঞতা থাকাকে বাধ্যতামূলক করেছি। এবার দেখছি সাংবাদিকতা বিভাগের চেয়ে বাইরের বিভাগের লোকজন বেশি আবেদন করেছে। এতেই বুঝলাম সাংবাদিকতায় প্রাতিষ্ঠানিক শিক্ষার সাথে প্র্যাকটিক্যাল নলেজকে সম্পৃক্ত করতে না পারার যে ব্যর্থতা তার অন্যতম দৃষ্টান্ত এটি।\nউপরের কেসস্টাডিগুলো বিশ্লেষণ করলে দেখতে পাই, দেশে সাংবাদিকতা শিক্ষার যে প্রতিষ্ঠানগুলো আছে; তা থেকে দক্ষ ও যোগ্য জনবল বের হচ্ছে না। ফলে যারা বিশ্ববিদ্যালয়ে ৪/৫ বছর পড়ে সাংবাদিকতার ডিগ্রি নিচ্ছে; তাদের বেশিরভাগই সাংবাদিকতার মূলধারাতেই টিকতে পারছে না। অবাক লাগলেও এটাই সত্যি। আবার ব্যতিক্রম যে নেই তা নয়; তবে ব্যতিক্রমকে কখনও উদাহরণ হিসেবে দাঁড় করানো যায় না।\nযারা অন্য কোনো বিষয়ে অনার্স-মাস্টার্স করে সাংবাদিকতা পেশায় এসেছে, তারা ফিল্ডে গিয়ে প্র্যাকটিক্যালি কাজ করে শিখবে এটাই স্বাভাবিক। কিন্তু যারা যোগাযোগ ও সাংবাদিকতা বিষয়ে অনার্স-মাস্টার্স করে এসেছেন, তারা কেন কর্মক্ষেত্রে এসে নতুন করে সাংবাদিকতা শিখবেন? এই প্রশ্নটি বিভিন্ন গণমাধ্যমের শীর্ষ পদে থাকা কর্তাব্যক্তিদের। তাদের এরূপ বক্তব্য অমূলক নয়।\nএকজন শিক্ষার্থী যদি সাংবাদিকতা বিভাগের প্রথম বর্ষ থেকে প্র্যাকটিক্যালি ফিল্ডে গিয়ে কীভাবে সংবাদ সংগ্রহ করতে হয় এবং তা তৈরি করতে হয়; এই ধাপগুলোর সাথে সম্পৃক্ত থাকতে পারতো; তাহলে কর্মক্ষেত্রে গিয়ে এতটা হিমশিম খেতে হতো না, অপদস্তও হতে হতো না। এই যে ব্যর্থতার গ্লানি; এই দায়ভার কার? ঐসব শিক্ষার্থীর, শিক্ষকের নাকি শিক্ষাপদ্ধতির?\nএকজন ডাক্তারের নামের আগে পরে অনেক ডিগ্রী আছে। কিন্তু তিনি রোগী দেখে রোগ নির্ণয় করতে পারেন না; কী ঔষধ লিখতে হবে তাও জানেন না। এমন ডাক্তারের সার্টিফিকেটের কি কোনো মূল্য আছে? ঠিক তেমনি সাংবাদিকতায় যারা শুধু থিওরি মুখস্ত করে ভালো রেজাল্ট নিয়ে বের হয়েছেন, প্র্যাকটিক্যাল জ্ঞানের সংস্পর্শে আসার সুযোগ হয়ে উঠেনি; বাস্তবে তাদের অবস্থাও ঐ ডাক্তারের মতোই।\nমূলত শিক্ষাপদ্ধতির ত্রুটিই তামিম-রাজুদের সাংবাদিকতা পেশার ব্যাপারে ভীত সন্ত্রস্ত করে তুলেছে। এতটাই যে, একদিন সাংবাদিক হবার স্বপ্ন নিয়ে যারা পড়াশোনা করেছেন এ বিভাগে; তারা এখন সাংবাদিকতা পেশা থেকে অনেক দূরে পালিয়ে হাঁপ ছেড়ে বাঁচতে চান। অন্য পেশায় চলে যেতে চান। যারা ভালবেসে এ পেশায় এসেছিলেন তাদের এই অবস্থা; আর যারা(সিংহভাগ)আসেননি তাদের কথাতো বলাই বাহুল্য?যদি জরিপ করা হয়, সাংবাদিকতা বিভাগ থেকে পাশ করা বেশিরভাগ শিক্ষার্থী কেন এ পেশায় আসছেন না; আর যারা এসেছেন, তারাই বা কেন টিকে থাকতে পারছেন না; তাহলে আমি নিশ্চিত এই সেক্টরের প্র্যাকটিক্যাল ফিল্ডের সাথে তাদের সম্পৃক্ত না করার বিষয়টি অন্যতম কারণ হিসেবে উঠে আসবে।\nএ বিভাগের কয়েকজনকে দেখেছি, বেশ ভালো লেখেন এবং নিউজসেন্সও খুব প্রখর; তবে অন্য পেশায় আছেন। তাদের কাছ থেকে জানতে পেরেছি, প্র্যাকটিক্যাল ফিল্ড সম্পর্কে স্বচ্ছ ধারণা না থাকায়, সাংবাদিকতা পেশায় আসার সাহস করে উঠতে পারেননি।\nশিক্ষা পদ্ধতিতে কী এমন সমস্যা, যে কারণে প্র্রাকটিক্যালি ফিল্ডের সাথে যোজন যোজন দুরত্ব তৈরি হচ্ছে, সে বিষয়ে আলোকপাত করা যাক।\nসাংবাদিকতা বিভাগ থেকে পাশ করে অনেকে ভিন্ন পেশায়ও ভালো করছে। কিন্তু আমি মনে করি এতে বিভাগের তৃপ্তির ঢেঁকুর তোলার কিছু নেই। পেশাদার সাংবাদিক হিসেবে ঐ বিভাগের শিক্ষার্থীরা যদি কর্মক্ষেত্রে নিজেদের যোগ্যতা প্রমাণ করতে পারে; তবে সেটাই হবে বিভাগের প্রকৃত অর্জন। আমি মনে করি, বিভিন্ন বিশ্ববিদ্যালয়ের সাংবাদিকতা বিভাগ থেকে প্রতিবছর কতজন সাংবাদিকতা পেশায় যাচ্ছে এবং তারা কেমন করছে; সে বিষয়ে মনিটরিং করে বিভাগের সফলতা-ব্যর্থতারও মূল্যায়ন হওয়া প্রয়োজন।\nসাংবাদিকতা বিভাগের একজন প্রাক্তন শিক্ষার্থী ও কর্মরত সাংবাদিক হিসেবে আমার নিজের কিছু অভিজ্ঞতা শেয়ার করার প্রয়োজনবোধ করছি। যে অভিজ্ঞতাগুলো উঠে এসেছে তা অধিকাংশ বিশ্ববিদ্যালয়ের সাংবাদিকতা বিভাগেরই একটি অভিন্ন চিত্রমাত্র।\nবিভিন্ন বিশ্ববিদ্যালয়ে অনার্স ও মাস্টার্সে যোগাযোগসহ অন্যান্য বিষয়ের পাশাপাশি পত্রিকা, রেডিও, অনলাইন ও টেলিভিশন সাংবাদিকতার থিওরি এবং প্র্যাকটিক্যাল ক্লাসগুলো হয়ে থাকে। উদ্বেগের বিষয় হলো, কোনো কোনো বিশ্ববিদ্যালয়ে ব্যবহারিক বিষয়গুলো পড়ানোরই প্রয়োজন বোধ করে না ঐ বিভাগ। সুতরাং তাদের বিষয়ে আর কী বা বলার আছে? যারা ব্যবহারিক বিষয়গুলো পড়াচ্ছেন, বরং তাদের দিকেই দৃষ্টি দেওয়া যাক:\nপত্রিকার ক্ষেত্রে: বিভিন্ন বিশ্ববিদ্যালয়ের যোগাযোগ ও সাংবাদিকতার তত্ত্বীয় বিষয়গুলো যতটা যত্নসহকারে পড়ানো হয়, ঠিক ততটাই অযত্ন আর অবহেলা নিয়ে পড়ানো হয় ব্যবহারিক ক্লাসগুলো। এমনভাবে ক্লাস নেওয়া হয় যেখানে শিক্ষার্থীদের কোনো আগ্রহ বা আকর্ষণই তৈরি হয় না ব্যবহারিক ক্লাসের প্রতি।\nএছাড়া পাঠদান পদ্ধতিও গতানুগতিক এবং সেকেলে। যেমন: ক্লাসে রাজনীতি, অর্থনীতি, খেলা অথবা দুর্ঘটনার কোনো জোটিংস (টোকা)লিখতে দেয়া হয়(কোনো পত্রিকার একটা রিপোর্টকে এলোমেলো করে দেয়াটাই জোটিংস)। এরপর শিক্ষার্থীদের বলা হয় সংবাদ কাঠামো অনুযায়ী (ইন্ট্রো, নেক, বডি)সাজিয়ে লিখতে। এছাড়া আর কোনো নির্দেশনা থাকে না। সবাই যে যার মতো লিখে শিক্ষককে দেখান। তিনি পত্রিকার রিপোর্টের সাথে মিলিয়ে দেখেন কতটুকু হলো কিংবা হলো না। এই হচ্ছে পত্রিকার রিপোটিং এর ব্যবহারিক ক্লাস। জোটিংস বিষয়টি অনেকটা বাচ্চাদের পাজল গেমস মেলানোর মতো। মজার বিষয় হচ্ছে, এই জোটিংস দিয়ে আজ অবদি কেউ কখনও পত্রিকা রিপোটিং শিখতে পারেনি। বাস্তবমুখী শিক্ষার জন্য এটা একেবারেই অবাস্তব একটা পদ্ধতি।\nপরিবেশ রিপোটিং, আদালত রিপোটিং এমনকি ক্রাইম রিপোটিং- সবক্ষেত্রেই এই ‘জোটিংস’লেখার একঘেয়েমী পদ্ধতি অনুসরণের কারণে; ‘রিপোটিং’এর মতো একটি চমৎকার বিষয়ের প্রতি সাংবাদিকতার শিক্ষার্থীদের অধিকাংশেরই কোনো ভালোলাগা বা আকর্ষণ তৈরি হয় না। অথচ বছরের পর বছর রিপোটিং এর ক্লাস এভাবেই হয়েছে এবং এখনও হচ্ছে। পরীক্ষা পাসের জন্য নিতান্ত বাধ্য হয়ে সবাইকে এই জোটিংস গলাধ:করণ করতে হলেও; বাস্তবে ফিল্ডে রিপোটিং এ যারা কাজ করছেন তারা এক বাক্যে স্বীকার করবেন; রিপোটিং শেখার ক্ষেত্রে এই জোটিংস কোনো কাজে আসেনি।\nএর পরিবর্তে যদি প্রত্যেক শিক্ষার্থী সরেজমিনে ফিল্ড থেকে রিপোর্ট এনে শিক্ষককে জমা দিতো। তারপর, পরের দিনের পত্রিকাগুলোতে ঐ রিপোর্ট কীভাবে লেখা হয়েছে; শিক্ষার্থীর ভুলগুলো কী ছিল, কোন বিষয়টাকে গুরুত্ব দেয়া উচিত ছিল, কীভাবে লিখলে তার রিপোর্টটা আরো সুন্দর হতে পারতো; এসব বিষয়ে আলোচনা করা হতো; তাহলে ব্যবহারিক ক্লাসগুলো হতো বেশ শিক্ষণীয় ও প্রাণবন্ত। এছাড়া প্র্যাকটিক্যাল ফিল্ডের সাথে সরাসরি শিক্ষার্থীদের সম্পৃক্ততাও তৈরি হতো। ফলে রাজনৈতিক রিপোটিং, অর্থনৈতিক রিপোটিং, সেমিনার রিপোটিং, খেলার রিপোটিং থেকে শুরু করে আদালত রিপোটিং পর্যন্ত প্রতিটি ক্লাসই হয়ে উঠতো আকর্ষণীয়।\nফিচার পড়ানোর ক্ষেত্রেও শিক্ষার্থীদের সাথে বাস্তসম্মত সম্পৃক্ততা তৈরি হয়নি। ফিচার এর জন্য বিদেশি লেখক হেলেন পেটারসনের বই-‘রাইটিং এন্ড সেলিং ফিচার আর্টিকেল’কে মানদন্ড ধরা হলেও বাস্তবে এদেশে কোনো পত্রিকা সেই স্টাইল বা স্ট্রাকচার অনুসরণ করতে দেখা যায় না। ফিচার কী? ফিচারের বৈশিষ্ট্য কী? কীভাবে আগ্রহের ত্রিবলয় দিয়ে পাঠকের আকর্ষণ ধরে রাখতে হয়; এসব বিষয়ে থিওরিতে যথেষ্ট আলোচনা হলেও বাস্তবে কখনও কোনো শিক্ষক ক্লাসে একটা ফিচার লিখে শিক্ষার্থীদের সামনে একটি আদর্শ ফিচারের দৃষ্টান্ত তুলে ধরেছেন এমন কথা শোনা যায়নি। ফিচার ক্লাসের অন্যতম ব্যর্থতা এটি। আরেকটি উল্লেখযোগ্য বিষয় হল, স্বভাবগত এবং ভাষাগত সৃজনশীলতার সাথে বাস্তবে দেখে ও অনুভব করে ফিচার লিখতে হয়। কিন্তু সে সুযোগও শিক্ষার্থীরা পায় না। যেমন: আকাবাঁকা-উঁচুনিচু পথ ধরে যে কখনও সাজেকের চূড়ায় পৌঁছেনি, সবুজ ঘাসের মাঝখানে বসে নীল আকাশে কল্পনার ছবি আঁকেনি; সে কীভাবে সাজেক নিয়ে ফিচার লিখবে? অথচ তাই লিখতে হয়। অনেকটা চাঁদের বুড়ির সুতা কাটা গল্পের মতো।\nঅনুসন্ধানী রিপোটিং(ডেপথ রিপোটিং), সংসদীয় রিপোটিং আর ব্যাখ্যামূলক রিপোটিং – কী, কেন, ধরণ, বৈশিষ্ট্য এসব তত্ত্বীয় আলোচনার মধ্যেই সীমাবদ্ধ। কখনও এর বাইরে গিয়ে ‘কীভাবে’ ফিল্ড থেকে একটি অনুসন্ধানী রিপোর্ট বের করে আনতে হয়, রিপোর্ট করতে গিয়ে কী কী চ্যালেঞ্জ মোকাবেলা করতে হয়; তা কখনও দেখিয়ে দেয়া হয় না। অথচ শিক্ষার্থীদের সাথে নিয়ে হাতে কলমে ফিল্ড থেকে তথ্য-উপাত্ত সংগ্রহ করে যদি অনুসন্ধানী রিপোটিং এর ব্যবহারিক ক্লাসগুলো করা যেতো, তাহলে শিক্ষার সাথে বাস্তবতার যৌক্তিক মেলবন্ধন তৈরি হতো।\nসংসদীয় রিপোর্টিং এর ক্ষেত্রেও বাস্তবমুখী শিক্ষাটি জরুরী। সংসদে যেতে না পারলেও টেলিভিশনে সংসদ অধিবেশনের ৪০ মিনিটের একটি ভিডিও ক্লিপস দেখানোর পর (মন্ত্রী, এমপি, স্পিকার, প্রধানমন্ত্রীর বক্তব্য)গুরুত্বপূর্ণ বক্তব্যের অংশ থেকে কীভাবে একটি সংসদ রিপোর্ট করতে হয়; সে বিষয়টি সম্পর্কে একটি রিপোর্ট লিখতে দিলে সবাই হাতে-কলমে সংসদীয় রিপোর্ট লেখার অভিজ্ঞতা অর্জন করতে পারতো।\nএরপর আসা যাক পেজ মেকআপ এর বিষয়ে। বিশ্ববিদ্যালয়ের সাংবাদিকতার শিক্ষার্থীদের কাছে এটা হচ্ছে সবচেয়ে বোরিং ক্লাস। কলাম ইঞ্চি মেপে কাঁচি দিয়ে পত্রিকার নিউজ ও ছবি কেটে টেপ দিয়ে আর্ট পেপারে জোড়া লাগানোর এক অযৌক্তিক পদ্ধতি। পত্রিকার সাব-এডিটর হিসেবে যারা কাজ করেছেন, তারা জানেন পেজ মেকআপ কম্পিউটারে বসে করতে হয়। বাস্তবে এরকম কাটাকুটির কোনো বিষয়ই নেই। অথচ বছরের পর বছর এ পদ্ধতিতেই পেজ মেকআপ ক্লাস হচ্ছে এবং পরীক্ষাও এ নিয়মে চলছে। (উল্লেখ্য, বর্তমানে কয়েকটি বিশ্ববিদ্যালয় কম্পিউটারে পেজ মেকআপ শেখাতে শুরু করেছে)।\nঅনলাইনের ক্ষেত্রে: অনলাইন সাংবাদিকতার ধারাটা বাংলাদেশে একবারে নতুন বলা চলে। পত্রিকাকে যদি তাড়াতাড়ির সাহিত্য বলা হয়; তাহলে অনলাইন সাংবাদিকতাকে বলতে হবে অতি তাড়াতাড়ির সাহিত্য। এখানে মুহূর্তের খবর মুহূর্তেই দিতে হয়। সুতরাং কার আগে কে কত আপডেট নিউজ দিতে পারছে প্রতিযোগিতা সেখানেই। এই সেক্টরেও দক্ষ জনবলের ঘাটতি রয়েছে। এখনকার ব্যস্ত মানুষরা কাজের ফাঁকে ফেসবুকে ঢুকে অনলাইন পত্রিকা পড়ে নিজেকে আপডেট রাখে।\nঅনলাইন পত্রিকায় তাৎক্ষণিকতা এত বেশি যে, প্রতিমুহুর্তেই অসংখ্য চ্যালেঞ্জ একসাথে নিতে হয়। তাই ভুল ভ্রান্তির সুযোগ বেশি, শোধরানোর সুযোগ কম। কারণ একটি নিউজের লিংক সামাজিক যোগাযোগ মাধ্যমে শেযার দেয়ার সাথে সাথে লাখ লাখ মানুষের কাছে পৌঁছে যায়। কোনো ভুল তথ্য দেয়া হলে তা সংশোধনের আগেই কয়েক লাখ পাঠক তা পড়ে ফেলে। শুধু তাই নয়, ভালো লাগলে তা শেয়ার দিয়ে আরো অনেক মানুষকে পড়ার সুযোগ করে দেয়। আর সঠিক তথ্য পরিবেশনের দায়বদ্ধতার কারণে এই সেক্টরে দক্ষ জনবলের কোনো বিকল্প নেই। তাই অন্যান্য মাধ্যমের মতো এখানেও মূল ভূমিকাটা বিশ্ববিদ্যালয়ের সাংবাদিকতা বিভাগেরই রাখতে হবে। উল্লেখ্য, সাত-আট বছর আগেও অনলাইন সাংবাদিকতা কোর্সটি ছিলো না। কিন্তু সময়ের প্রয়োজনে নতুন এই মাধ্যমটির সাথে পরিচয় করিয়ে দিতে বর্তমানে এই কোর্সটি বেশ গুরুত্ব দিয়ে পড়ানো হচ্ছে। তবে বরাবরের মতো এক্ষেত্রেও ব্যবহারিক শিক্ষার যে সীমাবদ্ধতা তা কাটিয়ে উঠা সম্ভব হয়নি।\nশিক্ষার্থীদের যথাযথ ধারণা দিতে হলে হাতে কলমে ফিল্ড থেকে শুরু করে কন্ট্রোল প্যানেল পর্যন্ত কীভাবে নিউজটি আপলোড দিতে হয়, ট্রিটমেন্ট দিতে হয় তা শেখানো প্রয়োজন। সেকারণে প্রতিটি বিশ্ববিদ্যালয়ের সাংবাদিকতা বিভাগগুলোর নিজস্ব নিউজ পোর্টাল থাকাটাও জরুরী। যেন শিক্ষার্থীদের সব কিছু ধরে ধরে শেখানো যায়। উল্লেখ্য, চট্টগ্রাম বিশ্ববিদ্যালয়সহ বেশ কয়েকটি বিশ্ববিদ্যালয় ইতোমধ্যে সে লক্ষ্যে নিজেদের অনলাইন নিউজ পোর্টাল চালু করেছে।\nবেতারের ক্ষেত্রে: বেতার সাংবাদিকতার প্রায়োগিক বিষয়গুলো একরকম উপেক্ষা করা হয় সাংবাদিকতার ক্লাসে। কিছু গতানুগতিক থিওরি যেমন- বাংলাদেশ বেতারের ইতিহাস, কোন বিল্ডিং থেকে বেতারের কার্যক্রম শুরু হয়েছে, দেশের বিভিন্ন আন্দোলন সংগ্রামে বেতারের ভূমিকা, বেতারের সামাজিক প্রভাব, বাংলাদেশ বেতারের বিজ্ঞাপন নীতিমালা ইত্যাদি কিছু তত্ত্বীয় বিষয় ছাড়া এ বিষয়ে কোনো ব্যবহারিক ক্লাস হয় না।\nবেতারের জন্য একটি রিপোর্ট কীভাবে লিখতে হয়? কীভাবে ভয়েজ দিতে হয়? কিংবা প্রধানমন্ত্রীর সংসদে দেয়া বক্তব্যটি বেতার উপযোগী উপযুক্ত শব্দ ও ভাষা প্রয়োগে কীভাবে একটি প্যাকেজ লিখতে হয়? লিংকে বা সিংকে কোন অংশটুকু যাবে? কীভাবে যাবে? সাউন্ড মিক্সিং পদ্ধতিটা কী- এসব ব্যবহারিক বিষয়ে কখনও কোনো ক্লাস হয়নি।\nবেতারের জন্য একটি ব্যক্ত্বিত্ব সাক্ষাৎকার কীভাবে নিতে হয়; তা কখনও সরেজমিনে দেখানো হয় না। সাংবাদিকতার মোট ৫ বছরের কোর্সে বেতারের প্র্যাকটিক্যাল বিষয় সম্পর্কে একরকম অন্ধকারেই থাকে শিক্ষার্থীরা। হাতেগোনা কয়েকটি বিশ্ববিদ্যালয় ছাড়া বাকি বিশ্ববিদ্যালয়গুলোতে শেখানোর জন্য স্টুডিও ল্যাব পর্যন্ত নেই।\nটেলিভিশনের ক্ষেত্রে : টেলিভিশন সাংবাদিকতা নিয়ে বাংলায় তেমন কোন বই নেই। যে কয়টা বই আছে তাতে শুধু তত্ত্বীয় আলোচনা, প্র্যাকটিক্যাল দিকগুলো নিয়ে খুব একটা আলোচনা হয়নি। আর তাই বরাবরাই টেলিভিশন সাংবাদিকতায় প্রায়োগিক দিকগুলো অধরাই থেকে গেছে। বিশ্ববিদ্যালয়ে যোগাযোগ ও সাংবাদিকতা বিষয়ে অধ্যয়নের পর প্র্যাকটিক্যালি মাঠে কাজ করতে এসে এ বিষয়টি হাড়ে হাড়ে অনুভব করেছি।\nমূলত যারা সেসব বইয়ের লেখক এবং যাঁরা ঐ বই অনুসরণ করে আমাদের পাঠদান করেছেন তারা নিজেরাও কখনও টেলিভিশন সাংবাদিকতার সাথে সরাসরি সম্পৃক্ত ছিলেন না। যে কারণে থিওরেটিক্যাল সাংবাদিকতা ও প্র্যাকটিক্যাল সাংবাদিকতার মধ্যে একটি দুরত্ব তৈরি হয়েছে।\nবাস্তব অভিজ্ঞতা ছাড়া বিশ্ববিদ্যালয় পর্যায়ে টেলিভিশন সাংবাদিকতার কোর্সটি পড়িয়ে তাঁরা নিজেরা যেমন অন্ধকারে ছিলেন, তেমনি বাস্তবতার সাথে শিক্ষার্থীদের মধ্যেও দূরত্ব তৈরি করেছেন।\nমোটকথা, থিওরি এবং প্র্যাকটিক্যালের মধ্যে সংযোগটি হয়নি। পরবর্তীতে অনেক সময় নিয়ে ফিল্ডে কাজ করে বিষয়টি শিখতে হচ্ছে শিক্ষার্থীদের। কিন্তু সাংবাদিকতায় পড়া শিক্ষার্থীদেরতো এমন পরিস্থিতির মুখোমুখি হওয়ার কথা ছিল না !!\nযে সময়টায় ফিল্ডে গিয়ে এক্সক্লুসিভ কোন সংবাদ বের করে আনার কথা ছিল, সে সময়টাতে তাকে থিওরি এবং প্র্যাকটিক্যালের মধ্যে সংযোগ ঘটানোতে মনোনিবেশ করতে হচ্ছে। তাই প্রতিনিয়ত এ পেশায় আসা নতুনদের মধ্যে জন্ম নিচ্ছে প্রচন্ড ক্ষোভ এবং হতাশা। তাদের ক্ষোভ এবং হতাশা পরবর্তী যে বিরল অভিজ্ঞতা তা নিয়েই এ পেশার সাথে খাপ খাওয়াতে হচ্ছে। যারা এ বিরূপ পরিস্থিতির সাথে মানিয়ে নিতে পারছেনা তারা ছিটকে পড়ছে সাংবাদিকতা পেশা থেকে।\nটেলিভিশন সাংবাদিকতার প্রায়োগিক দিক সম্পর্কে এ বিভাগের প্রতিটি শিক্ষার্থীর একটি স্পষ্ট ধারণা থাকা জরুরী বলে আমি মনে করি।\nবাস্তবতা হচ্ছে বিশ্ববিদ্যলয়গুলোতে টেলিভিশন সাংবাদিকতার ব্যবহারিক কোনো ক্লাস হয়না বললেই চলে। থিওরি ক্লাসই যেন সব। এসব ক্লাসে – স্যাটেলাইট কী, ক্যাবল নিউজ গ্যাদারিং কী, উভ, উভ+সিংক কী, প্যাকেজ কী, টেলিভিশন সাংবাদিকের গুণাবলী, সংবাদ উপস্থাপকের গুণাবলী, নিউজ প্রোডিউসারের কাজ, বিভিন্ন যন্ত্রপাতির নাম ও কাজ ইত্যাদি নানা বিষয়ে প্রাথমিক পর্যায়ের জ্ঞান দেয়া হয়। কিন্তু টেলিভিশনের জন্য একটি প্যাকেজ কীভাবে লিখতে হয়? লিংক কীভাবে লিখতে হয়? একটি দেড়/দুই মিনিটের প্রতিবেদন কীভাবে তৈরি করতে হয়, বিশেষ কিংবা অনুসন্ধানী রিপোর্ট কীভাবে তৈরি করতে হয়; তা কখনও হাতে-কলমে দেখিয়ে দেয়া হয় না।\nঅপ্রিয় হলেও সত্য যে, একটি টেলিভিশন রিপোর্ট এর স্ক্রিপ্ট কেমন হতে পারে সে সম্পর্কে যারা পড়ান তাদের বাস্তব কোনো ধারণাই নেই। যদি থাকতো তাহলে পরীক্ষার প্রশ্নপত্রে ৫/৭ মিনিটের একটি টেলিভিশন প্রতিবেদন লেখার কথা বলা হতো না! উল্লেখ্য, বাস্তবে টেলিভিশনের কোনো রিপোর্ট দেড় থেকে ২ মিনিটের বেশি হয়না। বিশেষ কোনো রিপোর্ট হলে দুই থেকে আড়াই মিনিট; আর যদি কোনো বিশেষ রিপোর্টকে চ্যানেল কর্তৃপক্ষ অধিকতর গুরুত্ব দিতে চায়, সেক্ষেত্রে সর্বোচ্চ ৩ মিনিট পর্যন্ত সময় দেয়া হয়। এর বেশি কোনোভাবেই নয়। কারণ এখানে প্রতিটি সেকেন্ড-ই মূল্যবান। নিউজ প্রোডিউসারকে পুরো সংবাদটি একটি নির্দিষ্ট সময়ের মধ্যেই শেষ করতে হয়।\nঅথচ সাংবাদিকতার ঐসব ক্লাস থেকে এ বিষয়ে কোনো ধারণাই পাওয়া যায় না। এছাড়া একটি টেলিভিশনে কয়টি বিভাগ থাকে, বিভাগগুলোর কাজ কী, নিউজের রানডাউন কী; সে সম্পর্কেও কোনো বাস্তব ধারণা দেয়া হয় না।\nএছাড়া ফিল্ডে গিয়ে একটি রিপোর্ট সংগ্রহ করা থেকে শুরু করে রিপোর্টটি অনএয়ার যাওয়ার আগ পর্যন্ত যে ধাপগুলো রয়েছে; প্রতিটি ধাপে একজন রিপোর্টারকে কোন কোন কাজগুলো করতে হয় সে সম্পর্কেও কোনো সুস্পষ্ট ধারণা দেয়া হয় না। মোটকথা অ্যাসাইমেন্টে যাওয়া, স্ক্রিপ্ট লেখা, স্ক্রিপ্ট ফাইনাল করা, ভয়েজ দেয়া, এডিটিং প্যানেলে বসে ভিডিও মিক্সিং থেকে শুরু করে রিপোর্টটি অনএয়ার যাওয়া পর্যন্ত যে কর্মপদ্ধতি-সে সম্পর্কে প্র্যাকটিক্যালি জানা প্রয়োজন; সে বিষয়গুলো না জেনেই একজন শিক্ষার্থীকে সাংবাদিকতা বিভাগের সার্টিফিকেট নিয়ে বের হয়ে আসতে হয়।\nএছাড়া টেলিভিশনে ক্রাইম রিপোটিং, অনুসন্ধানী রিপোটিং এগুলোতো ধরা ছোঁয়ার বাইরেই থেকে যায়। দেখা যাচ্ছে, কর্মক্ষেত্রে নিজেকে প্রমাণ করার গুরুত্বপূর্ণ বিষয়গুলো না জেনেই সাংবাদিকতা বিভাগ থেকে ডিগ্রী নিয়ে বের হচ্ছেন শিক্ষার্থীরা। আর সবচেয়ে অবাক করা বিষয় হল, দু-একটি বিশ্ববিদ্যালয় ছাড়া বাকিদের টিভি স্টুডিও ল্যাব কিংবা ভিডিও মিক্সিং শেখার জন্য নূন্যতম একটি এডিটিং প্যানেল পর্যন্ত নেই। সুতরাং কর্মক্ষেত্রে দক্ষ বা যোগ্য হিসেবে প্রমাণ করার আগে নিজেকে কাজ শিখে টিকে থাকার লড়াইয়ে অবতীর্ণ হতে হয়। সাংবাদিকতা বিভাগের শিক্ষার্থীদেরতো এমনটি হবার কথা ছিলো না।\nসাংবাদিকতার ক্লাসে পিটিসি, মিডপিটিসি এবং লাইভ, এজলাইভের সংজ্ঞা পড়ানো হয়। কিন্তু ঘটনাস্থল থেকে একটি লাইভ সংবাদ কিভাবে দিতে হয় কিংবা পিটিসি কিভাবে দিতে হয়। তা শেখানো হয় না। অথচ এখানে কোন বিষয়টিকে গুরুত্ব দিতে হয়-কীভাবে উপস্থাপন করতে হয় তা সম্পূর্ণ হাতে-কলমে শেখার বিষয়।\nমূলত এসব কারণেই টেলিভিশনে সদ্য যোগ দেয়া কারও কাজ নিয়ে চ্যানেলের শীর্ষ পর্যায়ের কর্তা ব্যক্তিরা বিরক্ত হন, আর মুখের উপর বলে বসেন- জার্নালিজম পড়ে কী শিখে এসেছো? যদিও বিষয়টি পীড়াদায়ক, কিন্তু একবারের জন্যও মনে হয় না তাদের এ কথাগুলো অযৌক্তিক। আসলেইতো যেখানে যন্ত্রপাতি নেই, ল্যাব নেই, প্যানেল নেই, ক্যামেরা নেই, মাইক্রোফোন নেই, ভয়েসরুম নেই; এমনকি এসব ব্যবহারিক বিষয়গুলো বোঝানোর জন্য অভিজ্ঞ শিক্ষক পর্যন্ত নেই; সেখান থেকে আসলেই তারা কী শিখবে? অথচ এটাই বাস্তবতা। তাই যেকোনো বিশ্ববিদ্যালয়ে সাংবাদিকতা বিভাগ চালু হওয়ার আগে বিশ্ববিদ্যালয় মঞ্জুরী কমিশনকে ঐ বিভাগের প্রয়োজনীয় যন্ত্রপাতি, অবকাঠামো ও অভিজ্ঞ শিক্ষক আছে কিনা সে বিষয়টিও নিশ্চিত হওয়া প্রয়োজন।\nআরেকটি বিষয় অত্যন্ত বিনয়ের সাথে বলতে চাই, বিভিন্ন বিশ্ববিদ্যালয়ের যেসব শিক্ষক বেতার ও টেলিভিশন সাংবাদিকতা নিয়ে বই লিখেছেন তারা গৎবাধা কিছু সংজ্ঞা আর ডিআইটি ভবন থেকে কীভাবে বাংলাদেশ টেলিভিশনের সূচনা হয়েছে; সেই ইতিহাসের মধ্যেই ঘুরপাক খেয়েছেন। তাদের বই পড়ে একবারের জন্যও মনে হয়নি; এই সেক্টরে কাজের কোনো অভিজ্ঞতা তাদের আছে। সেকারণে বেতার ও টিভি রিপোটিং শেখার মতো কোনো বিষয়বস্তুও তাদের বইতে পাওয়া যায় না। শুধু সংজ্ঞা আর ইতিহাসের জ্ঞান দিয়েতো ব্যবহারিক শিক্ষা অর্জন করা যায় না।\nএছাড়া ইংরেজিতে যেসব বই আছে, সেগুলোতে ইউরোপ-আমেরিকার জার্নালিজমের সাংবাদিকতা চর্চার প্রতিফলন। ঐ বই পড়ে বা তাদের প্রশিক্ষণ নিয়ে এদেশে প্রফেশনালি বেতার বা টেলিভিশন সাংবাদিকতার যে চর্চা বা ধরণ তার সাথে খাপ খাওয়ানো যায় না। কমন ফিল্ড অব এক্সপেরিয়েন্স বলেওতো একটি কথা আছে। যেমন- বিবিসি, আল জাজিরায় কোনো কোনো প্রতিবেদনে একজন রিপোর্টারকে ৩ থেকে ৪ মিনিট পর্যন্ত শুধু পিটিসি দিতে দেখেছি। আবার তাদের অনেক প্রতিবেদনে ১৫ থেকে ১৭ মিনিট পর্যন্ত প্যাকেজের ডিউরেশন থাকে। যেখানে আমাদের দেশে একটি বিশেষ রিপোর্টের জন্য সবোচ্চ ডিউরেশন আড়াই থেকে ৩ মিনিট পযর্ন্ত। সুতরাং এখানেও পার্থক্যটি স্পষ্ট।\nবিভিন্ন প্রশিক্ষণে অংশ নিয়ে যতদূর জেনেছি, একটু ভিন্ন ধারণা বা চিন্তার জন্য বিদেশি সংবাদমাধ্যমের প্রশিক্ষণ প্রয়োজন। তবে তাদের যেসব প্রশিক্ষণ বিভিন্ন সময়ে এদেশে দেয়া হয়, সেগুলো মূলত দেশের বাইরে গণমাধ্যমে কাজের সহায়ক হলেও, কোনোভাবেই এদেশের গণমাধ্যম কাজের উপযোগী নয়। কেননা, তাদের সাংবাদিকতার সংস্কৃতি ও ইতিহাসের সাথে উপমহাদেশীয় সাংবাদিকতা চর্চার ব্যাপক পার্থক্য রয়েছে।\nসুতরাং এদেশে বেতার ও টেলিভিশনে যারা ফিল্ডে কাজ করে ব্যবহারিক জ্ঞানে ও অভিজ্ঞতায় নিজেদের সমৃদ্ধ করেছেন বা করছেন, তারা যখন বই লিখবেন বা প্রশিক্ষণ দেবেন; তখন সেটিই এদেশের সামাজিক বাস্তবতার সাথে সঙ্গতিপূর্ণ ও বাস্তবমুখী হবে।\nবিশ্ববিদ্যালয়ে সাংবাদিকতা বিভাগের শিক্ষার্থীদের ব্যবহারিক শিক্ষায় দক্ষ হিসেবে বের না হবার পেছনে আরো একটি উল্লেখযোগ্য কারণ রয়েছে, যা অনেকে জানেন, তবে কখনও কেউ এই পরম সত্যটি আলোচনায় আনতে চান না। আর সেটা হচ্ছে সাংবাদিকতা বিভাগের বেশিরভাগ শিক্ষকেরই গণমাধ্যমে কাজ করার অভিজ্ঞতা না থাকা।\nএ বিষয়ে অনুসন্ধান করলে দেখা যাবে, হাতে গোনা খুব নগন্য শিক্ষকই আছেন যারা প্র্যাকটিক্যালি পত্রিকা, অনলাইন নিউজ পোর্টাল, রেডিও ও টেলিভিশনে সাংবাদিকতা করে তারপর শিক্ষকতা পেশায় এসেছেন।\nগণমাধ্যমে কাজের কোনো অভিজ্ঞতা না থাকা স্বত্ত্বেও কেবল একাডেমিক রেজাল্ট ও তদবিরের জোরেও অনেকেই শিক্ষক হয়েছেন। কিন্তু বাস্তবে সাংবাদিকতার ক্লাসে তারা কেমন করছেন?শিক্ষার্থীদের কাছ থেকে সে ফিডব্যাকটুকু নেয়া প্রয়োজন। ব্যর্থতার পাল্লা ভারী হলে তাদের প্রশিক্ষণ দিয়ে চলনসই করে তোলারও বিকল্প নেই।\nগত কয়েক বছরে কুমিল্লাসহ বেশ কয়েকটি বিশ্ববিদ্যালয়ে পরিচিত কয়েকজন শিক্ষক হয়েছেন; তাদের ছাত্রদের সাথে কথা বলে জেনেছি তাদের দূরাবস্থার কথা। রিপোটিং এর ক্লাসে তারাও জোটিংস পড়ান, আর বেতার ও টেলিভিশন সাংবাদিকতার ক্লাসে গৎবাধা ডিআইটি ভবনের সেই ইতিহাসের মধ্যেই নিজেকে এখনও আবদ্ধ করে রেখেছেন। সেখান থেকে বের হয়ে একটি আদর্শ টেলিভিশন স্ক্রিপ্ট লেখার শিক্ষাটা এখনও দিতে পারেননি তারা। অনুসন্ধানী রিপোর্ট, সেতো বহু দূরের কোনো স্বপ্ন!\nসময়ের পরিক্রমায় গণমাধ্যম অনেক দূর এগিয়ে গেছে, প্রযুক্তির কল্যাণে প্রতি মুহুর্তের সংবাদে লাইভ প্রচারের ধুম পড়েছে। নিত্যনতুন ধারণা নিয়ে একের পর এক গণমাধ্যম আসছে। আর এমন অবস্থায় যদি সাংবাদিকতার কোনো শিক্ষককে বিটিভির সেই ডিআইটি ভবনের মধ্যেই এখনও ঘুরপাক খেতে হয় তাহলে কী শিখবে তাদের ছাত্র-ছাত্রীরা?\nঅন্যদিকে সাংবাদিকতার যে সিলেবাস, সেটিতে সময়পোযোগী পরিবর্তন আনা জরুরী। পরীক্ষায় থিওরির চেয়ে প্র্যাকটিক্যাল বিষয়গুলোর নম্বর বাড়িয়ে এটার উপর জোর দেয়া উচিত। একইসাথে শিক্ষক নিয়োগের ক্ষেত্রেও বিশ্ববিদ্যালয় কতৃপক্ষের আমূল পরিবর্তন আনা দরকার। কেবল ভালো রেজাল্ট করলেই ভালো শিক্ষক হওয়া যায় না। আর সাংবাদিকতার মতো বিষয়; যেখানে প্রতিটি পদে পদে ব্যবহারিক শিক্ষাটাই মূল। সুতরাং এ বিভাগে শিক্ষক নিয়োগের ক্ষেত্রে বিশ্ববিদ্যালয় কর্তৃপক্ষের নতুন করে ভাবা দরকার। একজন শিক্ষকেরই যদি গণমাধ্যমে কাজের অভিজ্ঞতা না থাকে, তাহলে কীভাবে প্র্যাকটিক্যাল বিষয়গুলো সম্পর্কে শিক্ষার্থীদের জ্ঞান দেবেন, কীভাবে অভিজ্ঞতা বিনিময় করবেন? এসব কারণেই একাডেমিক ভালো রেজাল্টের পাশাপাশি গণমাধ্যমের নূন্যতম তিনটি শাখায় কমপক্ষে ৭ বছরের কাজের অভিজ্ঞতা থাকার বিষয়টিও নিয়োগের ক্ষেত্রে বাধ্যতামূলক করা জরুরী। প্রশ্ন আসতে পারে এধরনের অভিজ্ঞতা ছাড়া যারা শিক্ষকতা করছেন, তাহলে তারা কী করবেন? সেটারও সমাধান আছে। তাদেরকে গণমাধ্যমে বিভিন্ন শাখায় যথাপোযুক্ত প্রশিক্ষণের মাধ্যমে ব্যবহারিক ক্লাসের উপযুক্ত করে তুলতে হবে।\nএর ফলে একজন মেডিকেল কিংবা ইঞ্জিনিয়ারিং বিশ্ববিদ্যালয়ের শিক্ষক যেমন প্র্যাকটিক্যাল ফিল্ডে কাজের অভিজ্ঞতাগুলো শেয়ার করার মাধ্যমে তাদের শিক্ষার্থীদের কর্মমুখী ও বাস্তবমুখী শিক্ষা দিতে ব্রতী হন, ঠিক তেমনি সাংবাদিকতা বিভাগের শিক্ষকরাও তাদের অভিজ্ঞতা বিনিময় করার মাধ্যমে শিক্ষার্থীদের সমৃদ্ধ করতে পারবেন।\nবর্তমানে বিভিন্ন বিশ্ববিদ্যালয়ে সাংবাদিকতা বিভাগটি রয়েছে বিভিন্ন নামে। যেমন- যোগাযোগ ও সাংবাদিকতা, গণযোগাযোগ ও সাংবাদিকতা, মিডিয়া স্টাডিজ, মাস মিডিয়া, টেলিভিশন মিডিয়া স্টাডিজ, মিডিয়া স্টাডিজ এন্ড জার্নালিজম, গণযোগাযোগ, ফিল্ম এন্ড টেলিভিশন স্টাডিজ। নানা নামে থাকলেও পড়ানোর ধরণ এবং কোর্স প্রায় একই। এছাড়া আরেকটি উল্লেখযোগ্য বিষয় হচ্ছে, যোগাযোগসহ বিভিন্ন কোর্স পড়ানো হয় ৭০ ভাগ, আর সাংবাদিকতা মাত্র ৩০ ভাগ। অর্থাৎ সাংবাদিকতা বিষয়টিকে অতটা গুরুত্ব দেয়া হচ্ছে না।\nঢাকা বিশ্ববিদ্যালয়ের দিকে দৃষ্টি দিলে দেখা যায়- ‘গণযোগাযোগ ও সাংবাদিকতা’নামে বিভাগ থাকার পরও একই বিশ্ববিদ্যালয়ে ‘ফিল্ম এন্ড টেলিভিশন স্টাডিজ’নামে আলাদা একটি বিভাগ খোলা হয়েছে। এটার যৌক্তিকতা কতটুকু? তাহলে কি বলতে হবে ‘গণযোগাযোগ ও সাংবাদিকতা বিভাগ’টেলিভিশন সাংবাদিকতা শেখাতে ব্যর্থ হচ্ছে বলে ‘ফিল্ম এন্ড টেলিভিশন স্টাডিজ’নামে আরেকটি বিভাগ খুলতে হলো। আমার মতে, বিভিন্ন নামে বিভাগ না খুলে বরং মাস কমিউনিকেশন থেকে জার্নালিজমকে বের করে আলাদা বিভাগ বা ইনস্টিটিউট হিসেবে ‘জার্নালিজমকে’স্বতন্ত্র হিসেবে দাঁড় করানো প্রয়োজন। যেখান থেকে শুধু টেলিভিশন নয়, পত্রিকা, রেডিও, অনলাইন সব বিষয়ে পড়ানো হবে হাতে-কলমে। থিওরি এবং প্র্যাকটিকাল সাংবাদিকতার যথাযথ চর্চার মাধ্যমে প্রায়োগিক শিক্ষার সুতিকাগারে পরিণত হবে সাংবাদিকতা বিভাগ।\nএছাড়া সাংবাদিকতা বিভাগের সিলেবাসের ক্ষেত্রেও আমূল পরিবর্তন আনা প্রয়োজন। অনার্সের প্রতিটি বর্ষে/সেমিস্টারে ব্যবহারিক ক্লাসের জন্য পর্যাপ্ত নম্বর রাখা যেতে পারে। যেসব বিশ্ববিদ্যালয়ে সাংবাদিকতা বিভাগে প্র্যাকটিক্যাল শেখার মতো প্রয়োজনীয় যন্ত্রপাতি, অবকাঠামো বা আনুসঙ্গিক সুবিধা নেই, তারা প্রতিটি বর্ষে/ সেমিস্টারের ক্লাস শেষে যেকোনো মিডিয়া হাউসে তিন মাসের জন্য শিক্ষার্থীদের ইন্টার্নশিপের জন্য পাঠাতে পারেন। তিন মাসের ইন্টার্নশিপ শেষ হলে সংশ্লিষ্ট প্রতিষ্ঠান তাকে মূল্যায়ন করে নম্বর দেবে। যা ঐ শিক্ষার্থীর প্র্যাকটিক্যাল নম্বর হিসেবে বিবেচিত হবে এবং তার ঐ বর্ষের/সেমিস্টার পরীক্ষার সাথে যোগ হবে। তাহলে শিক্ষার্থীরা হাতে কলমে শিখবে এবং ভবিষ্যতের জন্য নিজেকে তৈরি করার সুযোগ পাবে।\nযেমন প্রথম বর্ষে তাদের পাঠানো যেতে পারে ‘রেডিও তে’। হতে পারে বাংলাদেশ রেডিও বা এফএম রেডিও। দ্বিতীয় বর্ষে যেকোনো ‘দৈনিক পত্রিকায়’। তৃতীয় বর্ষে যেকোনো ‘অনলাইন নিউজ পোর্টালে’ এবং চতুর্থ বর্ষে যেকোনো ‘টেলিভিশন চ্যানেলে’। প্রতিটি বর্ষে ৩ মাস করে ইন্টার্নশীপের ব্যবস্থা থাকার কারণে তারা থিওরির সাথে প্র্যাকটিক্যাল বিষয়গুলোর সমন্বয় করতে শিখবে। একই সাথে সে কোন মাধ্যমে কাজের উপযুক্ত সেটিও বুঝতে পারবে। এরপর মাস্টার্সে এসব বিষয়ের উপর কিছু এডভান্স থিওরি এবং প্র্যাকটিক্যালি জ্ঞান যেন প্রতিটি শিক্ষার্থী পেতে পারে; সে লক্ষ্যেও সিলেবাসে কিছু বিষয় সংযোজন করা উচিত।\nযেসব বিভাগের নিজস্ব স্টুডিও ল্যাব এবং অভিজ্ঞ শিক্ষক আছে তারা নিজেরাই হাতেকলমে সব শেখাতে পারে। আর বাকীদের অবশ্যই ইন্টার্নশীপের উপর জোর দিতে হবে। একটা বিষয় মনে রাখতে হবে, কেবল থিওরি এবং ব্যবহারিক শিক্ষার পরিপূর্ণ জ্ঞানই শিক্ষার্থীদের সাংবাদিকতার মতো প্রতিযোগীতামূলক ও চ্যালেঞ্জিং একটি পেশার উপযোগী করে গড়ে তুলতে সহযোগিতা করবে।\nআমি মনে করি, দেশের দ্রুত বিকাশমান গণমাধ্যমের জন্য দক্ষ জনবল সৃষ্টিতে বিশ্ববিদ্যালয়গুলোতে প্রাতিষ্ঠানিক সাংবাদিকতার চর্চার যে ধরণ রয়েছে; সেটিকে আমূল সংশোধন করে সময়োপযোগী ব্যবহারিক সাংবাদিকতা চর্চার উপর গুরুত্ব আরোপ করাটা এখন শুধু প্রয়োজন নয়, সময়ের দাবী। দৃঢ়ভাবে বিশ্বাস করি, কোনো রাম-সাম-যদু-মধু নয়; সাংবাদিকতা বিভাগের শিক্ষার্থীরাই সময়োপযোগী প্রাতিষ্ঠানিক শিক্ষার মাধ্যমে এদেশের গণমাধ্যমের হাল ধরবে।\nফোন- 01717806536 , মেইল- [email protected]


মাহফুজুর রহমানের সঙ্গে বিচ্ছেদ, ফের বিয়ে করলেন ইভা রহমান! » বিস্তারিত ভেতরে দেখুন\nমাহফুজুর রহমানের সঙ্গে বিচ্ছেদ, ফের বিয়ে করলেন ইভা রহমান!\nফের বিয়ে করেছেন কণ্ঠশিল্পী ইভা রহমান। তিনি দেশের বেসরকারি টেলিভিশন চ্যানেলে এটিএন বাংলা ও এটিএন নিউজের চেয়ারম্যান ড. মাহফুজুর রহমানের সাবেক স্ত্রী। মাহফুজুর রহমানের সঙ্গে বিবাহবিচ্ছেদের পর ব্যবসায়ীকে বিয়ে করেছেন তিনি। জানা গেছে, ইভার বর্তমান স্বামীর নাম সোহেল আরমান। তিনি ঢাকার ছেলে। বিডি২৪লাইভকে তাদের বিয়ের বিষয়টি নিশ্চিত করেছেন এই কণ্ঠশিল্পীর ঘনিষ্ঠ একজন অভিনেতা। ওই অভিনেতা জানিয়েছেন, প্রায় চার মাস আগে ইভা ফের বিয়ে করেছেন।\nজানা গেছে, বর্তমানে নতুন স্বামীর সঙ্গে রাজধানীর গুলশানে বসবাস করছেন ইভা রহমান। এ বিষয়ে জানতে ইভা রহমানের সঙ্গে যোগাযোগের চেষ্টা করেও তার বক্তব্য নেওয়া সম্ভব হয়নি। তবে একটি সংবাদমাধ্যমকে বিয়ের বিষয়টি নিশ্চিত করে ইভা জানিয়েছেন, ‘একদম ঘরোয়া পরিবেশে কাছের কিছু আত্মীয় স্বজনরা বিয়েতে উপস্থিত ছিলেন। অতীত ভুলে নতুন করে জীবনটা শুরু করলাম। দোয়া চাই, যে বিশ্বাস ও ভালোবাসা নিয়ে নতুন দাম্পত্য জীবন শুরু করেছি সারাজীবন যেন সুখে থাকি।’


টেস্টিমোনিয়াল লিংক বিল্ডিং হচ্ছে এমন একটি প্রক্রিয়া যার মাধ্যমে আপনার ওয়েবসাইট এর হোম পেজ এ আপনার টার্গেট করা প্রোডাক্ট বা সার্ভিস এর অথোরিটিভ লিংক বিল্ড করতে পারবেন।\n1 টেস্টিমোনিয়াল লিংক কি ?\n2 কিভাবে তৈরী করবেন ?\n3 কেন টেস্টমনিয়াল লিংক প্রয়োজন ?\nটেস্টিমোনিয়াল লিংক কি ?\nটেস্টিমোনিয়াল লিঙ্ক বিল্ডিং হল একটি প্রোডাক্ট বা সার্ভিস সম্পর্কে পূর্বের কাস্টমারদের ইতিবাচক মন্তব্য পাওয়ার প্রক্রিয়া যার মাধ্যমে আপনার ওয়েবসাইটকে টেস্টমনিয়াল প্রদানকারী ফিচার্ড হিসেবে অন্তর্ভুক্ত থাকে।\nসংক্ষেপে বলতে গেলে, টেস্টিমোনিয়াল লিংক বিল্ডিং টেকনিক হচ্ছে অন্য লিংক বিল্ডিং টেকনিক থেকেও অনেক বেশি কাযকরী। যেহেতু আপনি পূর্বের কাস্টমার থেকে আপনার প্রোডাক্ট বা সার্ভিস সম্পর্কে একটি মন্তব্য পাচ্ছেন।\nকিভাবে তৈরী করবেন ?\n– প্রোডাক্ট/সার্ভিস এর একটি টার্গেট তালিকা তৈরি করুন।\n– যারা সার্ভিস নিয়েছে এমন কাস্টমারদের কন্টাক্ট লিস্ট খুজুন।\n– ইমেইল এর মাধ্যমে টেস্টমনিয়াল এর জন্য অফার করুন।\n– একটি প্রাসঙ্গিক টেস্টমনিয়াল লিখে দিন।\n– ভিডিও প্রস্তুত করুন টেস্টমনিয়াল এর ব্যাকআপ হিসেবে।\nকেন টেস্টমনিয়াল লিংক প্রয়োজন ?\nআপনার ব্যবসায়িক/ ওয়েবসাইট এর ট্রাস্টফ্লো ও ব্র্যান্ড ভ্যালু বাড়ানোর জন্য আপনার আগের কাস্টমার/ কনসিউমারদের টেস্টমনিয়াল পরবর্তী/ভবিষ্যৎ কাস্টমারদের আপনার ওয়েবসাইট এর সেবা/ সার্ভিস সম্পর্কে পজিটিভ ধারণা তৈরি করতে সাহায্য করে থাকে।\nতাই বলা যায় যে ব্র্যান্ড ভ্যালু তৈরিতে টেস্টমনিয়াল লিংক বেশ কাযকর।


আবার ফিরছে 'ভিলেন'! এবার 'যুদ্ধ' জন-অর্জুনের | TV9 Bangla News\nবাংলা সংবাদ » বিনোদন » বলিউড » আবার ফিরছে ‘ভিলেন’! এবার ‘যুদ্ধ’ জন-অর্জুনের\nআবার ফিরছে ‘ভিলেন’! এবার ‘যুদ্ধ’ জন-অর্জুনের\n‘এক ভিলেন রিটার্ন্স’-এর শুটিং শুরু হল আজ। শুটিং শুরুর কথা ঘোষণা করে ‘এম এস ধোনি’ খ্যাত নায়িকা দিশা পাটানি ছবি পোস্ট করেন।\nPublished On - 15:43 PM, 1 Mar 2021\nএক ভিলেন রিটার্নস।\n২০১৪ সালের ছবি। ‘এক ভিলেন’। অভিনয়ে ছিলেন রিতেশ দেশমুখ, শ্রদ্ধা কাপুর, সিদ্ধার্থ মালহোত্রা। রোমাান্টিক থ্রিলার ছবির পরিচালক ছিলেন মোহিত সুরি। সাত বছর আগে মুক্তিপ্রাপ্ত ছবিটির সিক্যুয়েল নিয়ে হাজির পরিচালক। ছবির নাম ‘এক ভিলেন রিটার্ন্স’। তবে নতুন এই ছবিতে নেই শ্রদ্ধা-সিদ্ধার্থ-রিতেশ। এসেছে বেশ কয়েক নতুন মুখ। মুখ্য চরিত্রে অভিনয় করছেন জন আব্রাহাম এবং দিশা পাটানি। গুরুত্বপূর্ণ চরিত্রে রয়েছেন অর্জুন কাপুর এবং তারা সুতারিয়া।\n‘এক ভিলেন রিটার্ন্স’-এর শুটিং শুরু হল আজ। শুটিং শুরুর কথা ঘোষণা করে ‘এম এস ধোনি’ খ্যাত নায়িকা দিশা পাটানি ছবি পোস্ট করেন। ছবিতে এক ব্ল্যাক হুডি পরে দাঁড়িয়ে রয়েছেন অভিনেত্রী। মুখ দেখাচ্ছেন না দিশা। হুডিতে লেখা ছবির নাম— ‘এক ভিলেন রিটার্ন্স’। আঙুল দিয়ে ‘ভিক্ট্রি সাইন’ করে দেখাচ্ছেন। ছবিতে কমেন্ট করেন দিশার রিউমার্ড বয়ফ্রেন্ড টাইগার শ্রফ। তিনি লেখেন, ‘অল দ্য বেস্ট ভিলেন’। টাইগারের বোন কৃষ্ণা শ্রফও কমেন্ট করেন দিশার পোস্টে। কৃষ্ণা লেখেন, ‘উ হু…অল দ্য বেস্ট, আমার ডি। ফাটিয়ে দাও যেমন তুমি করে থাকো’\nশুধু দিশা পাটানি নন। ছবির হিরো অর্থাৎ জন আব্রাহামও নিজের ইনস্টা হ্যান্ডেলে মুম্বইয়ের বিখ্যাত প্রেক্ষাগৃহ, ‘গেটি গ্যালাক্সি’র সামনে ফিল্মের কাস্টের সঙ্গে এক ছবি তুলে পোস্ট করেন ইনস্টা হ্যান্ডেলে। লেখেন, ‘এবং শুরু হল…’\nসবকিছু ঠিকঠাক থাকলে আগামী বছর ১১ ফেব্রুয়ারি মুক্তি পেতে চলেছে মোহিত সুরি পরিচালিত ‘এক ভিলেন রিটার্ন্স’।\nএক ভিলেন ফিরছে।\n‘ওরা আমায় মিথ্যে বলেছিল…’ বাবা-মায়ের বিয়ে নিয়ে মুখ খুললেন কঙ্গনা\nবলিউড 1 hour ago\nকরোনা আক্রান্ত সুরকার শ্রাবণ রাঠোর, শারীরিক অবস্থা আশঙ্কাজনক\nবলিউড2hours ago\nশরীরে মারণরোগ, হাসপাতাল বেডে শুয়ে রাখির মা বললেন সলমন ‘দেবদূত’\nপ্রয়াত হলেন জাতীয় পুরস্কার প্রাপ্ত পরিচালক সুমিত্রা ভাবে\nবিনোদন2hours ago\nশিশুটির সঙ্গে ‘বিশ্বাসঘাতকতা’ করলেন বরুণ ধাওয়ান!\nকবীর বেদীর বই প্রকাশ উদ্বোধন অনুষ্ঠানে থাকবেন পিগি চপস\nবলিউড3hours ago\nগ্যাজেট3 mins ago\nখেলা4 mins ago\nওয়েব সিরিজ22 mins ago\nদেশ22 mins ago\nউত্তর ২৪ পরগনা33 mins ago\nগ্যাজেট43 mins ago\nবিনোদন52 mins ago\nটটেনহ্যামে হঠাৎই ছাঁটাই মোরিনহো\nখেলা54 mins ago\n‘চার-পাঁচটা বাইকে চেপে গুলি চালায় দুষ্কৃতীরা’, রাতেও উত্তপ্ত দত্তাবাদ


দেশ স্বাধীন হয়েছে কিন্তু টার্গেট বদলায়নি || মিনার মনসুর\nপ্রকাশ: ২০১৭-১১-০৩ ৮:০২:৫১ এএম || আপডেট: ২০১৮-০৩-০৪ ১:৪৪:৩৮ পিএম\nজাতীয় চার নেতা মরে প্রমাণ করেছেন যে তাঁরা তাঁদের নেতার সঙ্গে বিশ্বাসঘাতকতা করেননি। বিশ্বাসঘাতকতা করেননি মা, মাটি, মানুষ এবং মাতৃভূমির স্বাধীনতা ও সার্বভৌমত্বের সঙ্গে। অথচ সময়টা ছিল চরম বিশ্বাসঘাতকতার। বঙ্গবন্ধুর বিশাল হৃদয়ের বটবৃক্ষ ছায়ায় যারা হৃষ্টপুষ্ট হয়েছিলেন- তাদের অনেকেই সেদিন নাম লিখিয়েছিলেন বিশ্বাসঘাতকের খাতায়। কোরাসে কণ্ঠ মিলিয়েছিলেন বঙ্গবন্ধুর খুনিদের সঙ্গে। উজ্জ্বলতম ব্যতিক্রম চারটি মানুষ। দু’-দু’বার অগ্নিপরীক্ষার মুখোমুখি হতে হয়েছে তাঁদের। একবার একাত্তরে। আবার পঁচাত্তরেও। কিন্তু মুহূর্তের জন্যেও মাথা নত করেননি তাঁরা। বিচ্যুত হননি নেতার প্রতি নিষ্ঠা এবং নীতি ও আদর্শ থেকে। মূলত সে জন্যেই ঢাকা কেন্দ্রীয় কারাগারের ভেতরে ঠান্ডা মাথায় হত্যা করা হয়েছিল আমাদের মহান মুক্তিযুদ্ধে নেতৃত্বদানকারী এই চার জাতীয় নেতাকে। তারপর দীর্ঘ ৪২ বছর অতিক্রান্ত হতে চলেছে; কিন্তু ঘাতক এবং নেপথ্যের কুশীলবরা কি যথার্থই শাস্তি পেয়েছে? সত্য যে অনেক বাধাবিপত্তি পার হয়ে জেলহত্যার বিচার হয়েছে। কিন্তু তাতে প্রয়াত নেতৃবৃন্দের আত্মা শান্তি পেয়েছে কিনা- তা জানা কারও পক্ষে সম্ভব না হলেও রায় ঘোষিত হওযার পর টেলিভিশনের পর্দায় যারা তৎকালীন তরুণ সংসদ সদস্য সোহেল তাজের অব্যক্ত বেদনায় নীল হয়ে যাওয়া অবয়বটি দেখেছেন উত্তরটি তাদের অজানা নয়।\nজাতির জনকের বিশ্বস্ত সহচর বাংলাদেশের প্রবাসী সরকারের প্রধানমন্ত্রী তাজউদ্দীন আহমদের (১৯২৫) ছেলে সোহেল। তাঁর বাবাকে যখন সামরিক উর্দিপরিহিত ঘাতকরা বর্বরোচিত কায়দায় হত্যা করে তখন তিনি শিশু। এই শিশুটি এখন পরিণতবয়স্ক যুবক। তিনি জানেন যে তাঁর বাবা সমগ্র জীবন ব্যয় করেছেন এদেশের মানুষের মুক্তির সংগ্রামে। খুবই কঠিন একটি সময়ে আওয়ামী লীগের সাধারণ সম্পাদকের দায়িত্ব পালন করেছেন। বঙ্গবন্ধুর নির্দেশ শিরোধার্য করে পরিপূর্ণ নিষ্ঠার সঙ্গে নেতৃত্ব দিয়েছেন মুক্তিযুদ্ধের। প্রবাসী সরকারের প্রধানমন্ত্রী হওয়া সত্ত্বেও যাপন করেছেন একেবারে অনাড়ম্বর জীবন। অঢেল সুযোগ থাকা সত্ত্বেও নিজের জন্যে বা পরিবারের জন্যে গড়ে তোলেননি সম্পদের পাহাড়। বঙ্গবন্ধুকে হত্যার পর ঘাতকরা তাঁর বাসায় গিয়ে তাঁকে মন্ত্রিত্বের লোভ দেখিয়েছিল; কিন্তু তিনি তা প্রত্যাখ্যান করতে এক মুহূর্তও দ্বিধা করেননি। ঘাতকদের প্রস্তাব গ্রহণ করলে হয়তো তিনি প্রাণে বেঁচে যেতেন। কিন্তু সকল প্রলোভন ও ভীতি অগ্রাহ্য করে তিনি ছিলেন অবিচল- তাঁর আদর্শ, নীতি ও নেতার প্রতি নিষ্ঠার প্রশ্নে। একাত্তরে তো বটেই, পঁচাত্তরেও। জীবন দিয়েছেন। কিন্তু নীতিনিষ্ঠা ও আদর্শের পতাকা ভূলুণ্ঠিত হতে দেননি কখনোই।\nবঙ্গবন্ধুর অবর্তমানে যিনি প্রবাসী সরকারের ভারপ্রাপ্ত রাষ্ট্রপতির দায়িত্ব পালন করেছিলেন সেই সৈয়দ নজরুল ইসলামের (১৯২৫) জন্ম কিশোরগঞ্জ। তাজউদ্দীন আহমদ ছিলেন বর্তমান গাজীপুর জেলার কাপাসিয়ার সন্তান। এ এইচ এম কামারুজ্জামান (১৯২৬) এবং ক্যাপ্টেন (অব.) মনসুর আলীর জন্ম যথাক্রমে রাজশাহী ও সিরাজগঞ্জে। অথচ কী অদ্ভুত মিল তাঁদের মধ্যে। একমাত্র ক্যাপ্টেন মনসুর আলী (১৯১৭) ছাড়া বাকি তিনজনেরই জন্ম বিশের দশকের মাঝামাঝি সময়ে। বয়সের বিবেচনায় বঙ্গবন্ধু শেখ মুজিবুর রহমানের (১৯২০) সমসাময়িকই বলা চলে। ব্রিটিশ ঔপনিবেশিক শাসনের জাঁতাকলে পিষ্ট সেই সময়ের রাজনৈতিক চরিত্রটাও বিস্মৃত হলে চলবে না। এও লক্ষণীয় যে তাঁরা সবাই ছিলেন উচ্চশিক্ষিত। ছাত্রজীবনেই যুক্ত হয়েছেন রাজনীতির সঙ্গে। আমৃত্যু সেই রাজনীতিকেই শিরোধার্য করেছেন- যে রাজনীতির প্রথম ও শেষকথা ছিল মানুষের কল্যাণসাধন। ব্রিটিশ ঔপনিবেশিক শাসনের বিরুদ্ধে লড়াই করেছেন, লড়েছেন পাকিস্তানি দুঃশাসনের বিরুদ্ধে। সামনে থেকে নেতৃত্ব দিয়েছেন আমাদের মহান মুক্তিযুদ্ধে। সবচেয়ে তাৎপর্যপূর্ণ মিলটি হলো, আওয়ামী লীগের সূচনালগ্নের কর্মী ও সংগঠক হিসেবে বঙ্গবন্ধুর দীর্ঘ ঝঞ্ঝামুখর রাজনৈতিক জীবনের একনিষ্ঠ সঙ্গী ছিলেন তাঁরা। ছিলেন বঙ্গবন্ধুর বিশ্বস্ত সহযোদ্ধা ও সুহৃদ। মৃত্যুও সেই বন্ধন ছিন্ন করতে পারেনি।\nবাংলাদেশের তাবৎ বুদ্ধিজীবী ও দাতাপালিত সুশীল সমাজ যারা সৎ রাজনীতিকের খোঁজে সতত হাহাকার করেন, তারা তাজউদ্দীনের চেয়ে আদর্শ রাজনীতিক আর কোথায় পাবেন? তাঁর সন্তান যদি আজ প্রশ্ন করেন, এমন একটি মানুষকে কারার অভ্যন্তরে নির্মমভাবে হত্যা করা হলো, দীর্ঘ ২৫টি বছর তার তদন্ত পর্যন্ত হতে দেওয়া হয়নি; আপনারা বাংলাদেশের সুশীল সমাজ- মানবাধিকারের চ্যাম্পিয়নরা- তখন কী ভূমিকা পালন করেছিলেন? একই প্রশ্ন উত্থাপন করতে পারেন সৈয়দ নজরুল ইসলাম, ক্যাপ্টেন মনসুর আলী ও কামারুজ্জামানের সন্তানরাও। তবে আমাদের স্বনামধন্য বহু ‘জাতির বিবেক’ ও শান্তির পদকধারী ‘সুশীল’-এর সৌভাগ্য যে আমাদের আর্থ-সামাজিক-রাজনৈতিক ব্যবস্থার অন্তর্নিহিত নৈতিক দুর্বলতার কারণে বাংলাদেশে কখনোই তাদেরকে তেমন জোরালো কোনো প্রশ্নের মুখোমুখি হতে হয় না। নিজেদের বিলাসবহুল জীবন এবং কৃতকর্মের জবাবদিহিতা তো হনুজ দূর অস্ত! সভ্য সমাজে কারাগারকে বিবেচনা করা হয় সবচেয়ে নিরাপদ স্থান হিসেবে। কারণ কারাগারের নিরাপত্তা বিধানের দায়িত্ব সরাসরি রাষ্ট্র বা সরকারের উপর ন্যস্ত। অথচ কারাগারের ভেতরেই অসহায়ভাবে প্রাণ দিতে হয়েছে জাতীয় চার নেতাকে। আর এটাও সুবিদিত যে, এই কাপুরুষোচিত হত্যাকাণ্ডটি সংঘটিত হয়েছে বঙ্গবন্ধু হত্যার মধ্য দিয়ে অবৈধভাবে রাষ্ট্রক্ষমতার শীর্ষাসনে আসীন ব্যক্তি বা ব্যক্তিবর্গের প্রত্যক্ষ নির্দেশে।\nএকটি জাতির ইতিহাসে বছর বছর মুক্তিযুদ্ধ হয় না। একটি শতাব্দীতে এ-রকম মাহেন্দ্রক্ষণ হয়তো একবারই আসে। মহান সেই মুক্তিযুদ্ধের শীর্ষ নেতৃবৃন্দকে হত্যা করা হলো। হত্যার নির্দেশদাতা ও ঘাতকরা শুধু বুক ফুলিয়ে ঘুরেই বেড়ালো না, বন্দুকের জোরে হয়ে গেলো রাষ্ট্রের দণ্ডমুণ্ডের কর্তাও। সেনাছাউনিতে বসে রাজনৈতিক দল গঠন করা হলো। উর্দি পরেই রাতারাতি রাজনৈতিক নেতাও বনে গেলেন কেউ কেউ। সেইসব দলের নেতারা সাফাই গাইলেন যে, বঙ্গবন্ধু হত্যা ও জেলহত্যার সঙ্গে তাদের কোনো সংশ্রব নেই। কিন্তু জনগণ তা বিশ্বাস করবে কেন? এ দলগুলো যখন ক্ষমতায়, তখন ঘাতকরা সরকারি চাকরি পেল; পদোন্নতি পেল। আত্মস্বীকৃত খুনিদেরকে আখ্যায়িত করা হলো জাতির ‘সূর্যসন্তান’ হিসেবে। আর বছরের পর বছর বাংলাদেশের মানুষকে দেখতে হয়েছে এইসব দুঃসহ ভাঁড়ামির দৃশ্য। আমাদের সুশীল সমাজের বিবেক তখন কোথায় ছিল? শান্তির জন্যে পদক পেতে পেতে যারা ক্লান্ত- তারাই-বা কী ভূমিকা পালন করেছেন তখন? আর আমাদের সুশীল সমাজ তো সারা পৃথিবীর মানবাধিকার রক্ষা করতে গিয়ে এতটাই গলদঘর্ম যে বঙ্গবন্ধু হত্যা ও জেলহত্যার মতো বিষয় নিয়ে মাথা ঘামানোর সময় তাদের কোথায়?\nআমাদের মনে রাখা দরকার, জেলহত্যাই ঘাতকদের প্রথম অপরাধ নয়। এই হত্যাকাণ্ডের মাত্র ৭৯ দিন আগে তারা মানবসভ্যতার ইতিহাসে বর্বরতার নতুন মাইলফলক স্থাপন করেছিল। তারা হত্যা করেছিল আমাদের স্বাধীনতার মহান স্থপতি, বাঙালি জাতির অবিসংবাদিত নেতা বঙ্গবন্ধু শেখ মুজিবুর রহমানকে। দশ বছরের শিশু রাসেল এবং গর্ভবতী নারীরাও রক্ষা পায়নি তাদের বর্বরতা থেকে। একই দিনে নৃশংসভাবে হত্যা করা হয়েছে মুক্তিযুদ্ধের দুই বীর সেনানী শেখ ফজলুল হক মনি ও আবদুর রব সেরনিয়াবাতের পরিবারকে। নারী-শিশু তো ছিলই, সেইসব পরিবারে বেড়াতে আসা ব্যক্তিরাও শিকার হয়েছেন এই তাণ্ডবের। এ-রকম বর্বরতার নজির আজকের পৃথিবীতে খুব বেশি খুঁজে পাওয়া যাবে কি? দাতাঅন্তপ্রাণ আমাদের সুশীল সমাজ এ-ব্যাপারে কখনো মুখ খুলেছেন বলে তো মনে পড়ে না। কী ব্যবস্থা নেওয়া হয়েছিল ঘাতকদের বিরুদ্ধে- জানেন সকলেই। তবু পুনরায় বলি। আমাদের স্মৃতি দুর্বল। নিকট অতীতের অনেক ঘটনাও আমরা ভুলে যাই। সে জন্যে কিছু কিছু ঘটনা বারবার বলা প্রয়োজন।\nবঙ্গবন্ধু ও জাতীয় চার নেতার ঘাতকদের সসম্মানে বিদেশে পালিয়ে যাওয়ার সুব্যবস্থা করা হয়েছিল। পররাষ্ট্র মন্ত্রণালয়ে দেওয়া হয়েছিল আকষর্ণীয় বেতনের চাকরি। কারা দিয়েছিল? দিয়েছিল সরকার। সেই সরকার, যারা বঙ্গবন্ধু ও জাতীয় চার নেতার রক্ত মাড়িয়ে সামরিক পোশাক পরে ক্ষমতায় এসে দল গঠন করেছিল। সেই দল, যারা এখন বলছে জেলহত্যা বা বঙ্গবন্ধু হত্যার সঙ্গে তাদের কোনো সংশ্রব নেই। তারপর কী হলো? ইনডেমনিটি বা দায়মুক্তি আইন পাশ করে হত্যাকারীদের সাংবিধানিকভাবে এই মর্মে সুরক্ষা দেওয়া হলো যে, বঙ্গবন্ধু ও জেলহত্যার সঙ্গে জড়িত ব্যক্তিদের কোনো বিচার করা যাবে না। কারা করলো? করলো খুনি খন্দকার মোশতাকের সরকার। কিন্তু ৫ম সংশোধনীর মাধ্যমে তা সংবিধানের অন্তর্ভুক্ত করেছিলেন কারা? কোন্ সরকার? জানি আমরা সকলেই; কিন্তু প্রকাশ করতে চাই না। এক ধরনের কুণ্ঠা আমাদের তা প্রকাশ করতে দেয় না; সাপ যেভাবে তার শিকারকে প্রথমে অবশ করে দিয়ে তারপর ধীরে ধীরে গিলে খায়, সেভাবে আমাদের মধ্যে সুকৌশলে ঢুকিয়ে দেওয়া হয়েছে এই কুণ্ঠার বিষ। প্রথমে আমরা ‘জয়বাংলা’ বলতে কুণ্ঠিত হয়েছি; তার পর একটা সময় এসেছে যখন আমরা বঙ্গবন্ধু, জাতির জনক, মুক্তিযুদ্ধ, রাজাকার-আলবদর প্রভৃতি শব্দ উচ্চারণ করতে কুণ্ঠিত হয়েছি। বলেছি, এসব পুরনো প্রসঙ্গ টেনে জাতিকে বিভক্ত করে কী লাভ! কুণ্ঠার বিষে আমাদের চৈতন্য অবশ হয়ে গেছে। তারপর ওরা সাপের মতো ধীরে ধীরে গোটা জাতিকে গিলে ফেলতে উদ্যত হয়েছিল। বললে অত্যুক্তি হবে না, নিজের জীবন বিপন্ন করে বঙ্গবন্ধুকন্যা শেখ হাসিনা প্রায় একাই রুখে দিয়েছেন এই মহাবিপর্যয়।\nবাঙালির যা-কিছু মহৎ অর্জন তার মধ্যে স্বাধীনতা নিঃসন্দেহে শ্রেষ্ঠতম। তা নিয়ে গর্বিত হওয়ার পরিবর্তে আমরা কুণ্ঠিত বোধ করছি কেন? আমাদের কি কোনো অপরাধবোধ আছে মুক্তিযুদ্ধ ও স্বাধীনতা নিয়ে? একজন বিদগ্ধ ব্যক্তি ব্যক্তিগতভাবে আমাকে বলেছেন, আসলে আমরা নিজেদের বাঁচানোর জন্যেই এটা করি। আমরা আর কোনো ঝামেলায় জড়াতে চাই না। আমি অবাক হয়ে জানতে চাই- আর কোনো ঝামেলা মানে? তিনি বলেন, মানে খুব সহজ। মুক্তিযুদ্ধের সঙ্গে যারা নিজেদের আষ্টেপৃষ্টে জড়িয়ে ফেলেছিলেন তাদেরকে সে-জন্যে এখনো মূল্য দিতে হচ্ছে নানাভাবে। তিনি বলেন, ভেবে দেখুন তো ১৯৭১-এর মার্চের কালরাত্রি থেকে সেই যে হত্যাযজ্ঞ শুরু হয়েছে আজ অবধি কারা তার একমাত্র টার্গেট? দেশ স্বাধীন হয়েছে কিন্তু টার্গেট কি বদলেছে? আমি অবাক হয়ে যাই ভদ্রলোকের পর্যবেক্ষণ দেখে। সত্যিই তো একাত্তরের মার্চের ভয়াবহ সেই রাতে পাকিস্তানি হানাদাররা খুঁজে খুঁজে জাতির শ্রেষ্ঠ সন্তানদের হত্যা করলো, যারা বেঁচে গেলেন তাদের রাজাকার-আলবদররা হত্যা করলো বিজয়ের পূর্বমুহূর্তে। এমনকি স্বাধীন বাংলাদেশে প্রাণ হারাতে হয়েছে জহির রায়হানকে। তার পরে বঙ্গবন্ধু-হত্যা, জেলহত্যা থেকে শুরু করে সর্বশেষ বঙ্গবন্ধু কন্যা শেখ হাসিনাসহ আওয়ামী লীগের শীর্ষনেতাদের হত্যাচেষ্টা পর্যন্ত চিত্র তো অভিন্ন। ভয়াবহ বোমা হামলার শিকার হয়েছে উদীচী, ছায়ানট, কমিউনিস্ট পার্টি ও আওয়ামী লীগ। আর সরাসরি আক্রান্ত হয়েছেন শামসুর রাহমান ও হুমায়ূন আজাদসহ মুক্তবুদ্ধির বহু মানুষ। কী নির্মমভাবেই না জীবন দিতে হয়েছে সাবেক অর্থমন্ত্রী শাহ এএমএস কিবরিয়ার মতো সজ্জন মানুষকে- গাজীপুরের জনপ্রিয় নেতা আহসানউল্ল্যাহ মাস্টারকে। বঙ্গবন্ধু কন্যা শেখ হাসিনাকে হত্যার চেষ্টা শুরু হয়েছিল তিনি দেশে ফেরার পর থেকেই। সর্বশেষ ২১ আগস্টের সেই নারকীয় গ্রেনেড হামলায় অলৌকিকভাবে তিনি বেঁচে গেলেও প্রাণ হারাতে হয়েছে দলের প্রবীণ নেত্রী আইভি রহমানসহ বহু নেতাকর্মীকে। অনেক প্রবীণ নেতাকে এখনও বয়ে বেড়াতে হচ্ছে শরীরভর্তি স্পিন্টারের দুঃসহ যন্ত্রণা। প্রধানমন্ত্রী শেখ হাসিনা নিজেও বয়ে বেড়াচ্ছেন তার ভয়ঙ্কর অভিঘাত। কী ইঙ্গিত বহন করে এসব ঘটনা তা ব্যাখ্যা করার প্রয়োজন পড়ে না।\nনিজেকে বাঁচানোর অধিকার প্রত্যেকেরই আছে। নিজেকে বাঁচানোর জন্যেই যদি আমরা সত্য প্রকাশে কুণ্ঠিত হয়ে থাকি তাহলে বলতে হবে যে আমরা ইতিহাসের শিক্ষাকেই অগ্রাহ্য করছি। যারা যথেষ্ট চাতুর্যের সঙ্গে নিজেদের নিরপেক্ষ ঘোষণা করে শেয়াল আর মুরগিকে একত্রিত করার মহতী উদ্যোগ নিয়েছিলেন- তারাও কি পারছেন নিজেদের বাঁচাতে? আসলে বহু পুরনো ও পরীক্ষিত সত্যটি হলো, সত্যকে অস্বীকার করে, বিকৃত করে, খণ্ডিত করে বা গোপন করে আমরা সাময়িক লাভবান হতে পারি কিন্তু আখেরে নিজেকেও বাঁচানো যায় না, দেশকেও না। এই সত্য কি প্রতিদিন প্রকট থেকে প্রকটতর হচ্ছে না? আজ যদি জিজ্ঞেস করা হয় যে, বাংলাদেশের অগ্রগতির পথে প্রধান অন্তরায় কী? আমার বিশ্বাস, দেশি-বিদেশি সকলে একবাক্যে বলবেন যে, রাজনৈতিক অস্থিতিশীলতা। সরাসরি বললে বলতে হবে যে, হত্যা ও ষড়যন্ত্রের রাজনীতিই হচ্ছে প্রধান বাধা। আর এর সূত্রপাত হয়েছিল সপরিবারে বঙ্গবন্ধুকে হত্যার মধ্য দিয়ে।\nএমন কথা প্রায়শ শোনা যায় যে, রাজনৈতিক স্থিতিশীলতা ও অর্থনৈতিক সমৃদ্ধির জন্যে আওয়ামী লীগ ও বিএনপির মধ্যে কার্যকর সম্পর্ক ও সমঝোতা অপরিহার্য। কিন্তু বাস্তবতা একেবারেই ভিন্ন। সম্পর্ক গড়ে ওঠে কতগুলো বাস্তব ভিত্তির ওপর। আওয়ামী লীগের সাবেক সাধারণ সম্পাদক সৈয়দ আশরাফুল ইসলাম কিংবা সাবেক মন্ত্রী সোহেল তাজকে যদি জাতীয় স্বার্থে কোনো দলের সঙ্গে সুসম্পর্ক গড়ে তোলার দায়িত্ব দেওয়া হয়, তারা কি পারবেন তাদের বাবার হত্যাকারী কিংবা হত্যাকারীদের প্রকাশ্যে বা অপ্রকাশ্যে মদত দেয় এমন কোনো দলের সঙ্গে সম্পর্ক গড়ে তুলতে? কিংবা তাদের দল কি পারবে অল্প বয়সে পিতৃহারা এই দুই নেতার আবেগ অগ্রাহ্য করতে? আমাদের অবশ্যই মনে রাখতে হবে, প্রধানমন্ত্রী শেখ হাসিনা তাঁর বাবা-মাকে হারিয়েছেন; হারিয়েছেন তাঁর অতি আপনজনদের। এমন নির্দয়ভাবে তাঁদের হত্যা করা হয়েছে যা কোনো সন্তানের পক্ষেই সহ্য করা সম্ভব নয়। তারপর সেই ঘাতকরা যদি প্রকাশ্যে আস্ফালন করে বেড়ায় এবং কোনো রাজনৈতিক দলের আশ্রয়-প্রশ্রয় পায়, সেটা মেনে নেবে এমন কুলাঙ্গার সন্তান খুঁজে পাওয়া যাবে কি? আমাদের তথাকথিত সুশীল সমাজ ও ‘নিরপেক্ষ’ বুদ্ধিজীবীগণ এই বাস্তবতা বিবেচনায় রাখলে স্বজনহারা শেখ হাসিনা ও চার নেতার পরিবারের সদস্যদের প্রতি সুবিচার করা হবে।\nসেনাছাউনিতে জন্ম হলেও বিএনপির বয়সও ৪০ হতে চলেছে। যে-কোনো দলের জন্যে এটি সুখকর একটি সংবাদ। রাজনৈতিকভাবেও তাদের অভিজ্ঞতার ভাণ্ডার অনেক সমৃদ্ধ হয়েছে। এখন তাদের উচিত দায়িত্বশীল আচরণ করা; বঙ্গবন্ধু হত্যা, জেলহত্যা এবং যুদ্ধাপরাধীদের ব্যাপারে নিজেদের স্বচ্ছতা ও সততা নিশ্চিত করা- যা সৈয়দ আশরাফ বারবার বলে আসছেন। সর্বোপরি, জাতির জনকের প্রতি যথোচিত সম্মান প্রদর্শন করা। সেই সঙ্গে জাতীয় শোক দিবসে বিশালাকৃতির কেক কেটে দলীয় সভানেত্রীর তথাকথিত জন্মদিন পালনের যে কদর্যতা চলে আসছে তার কলঙ্ক থেকে নিজেকে মুক্ত করা জরুরি হয়ে পড়েছে দলটির জন্যে। অন্যথায় অস্বচ্ছ ও অশুভ এই অপরাজনীতি ফ্রাংকেনস্টাইনের সেই দানবের মতো তাদেরকেও গিলে খাবে একদিন।\nরক্তের বদলে রক্ত কিংবা প্রতিশোধ কোনো ভালো সমাধান নয়। বঙ্গবন্ধু একাত্তরের দালাল ও যুদ্ধাপরাধীদের একটি অংশকে ক্ষমা করে দিয়েছিলেন। সে-জন্যে আজকের বাস্তবতায় আমরা খুবই অসন্তুষ্ট হই। কিন্তু সামগ্রিকভাবে দেখলে মনে হবে রক্তপাত ছাড়া সংকট সমাধানের সকল সম্ভাবনাই আমাদের যাচাই করে দেখা উচিত। বঙ্গবন্ধু-হত্যার প্রতিক্রিয়া হিসাবে ১৯৭৭ সালে লেখা এক কবিতায় অন্নদাশঙ্কর রায় যে-আশঙ্কা ব্যক্ত করেছিলেন সেটা অক্ষরে অক্ষরে সত্য প্রমাণিত হয়েছে পরবর্তীকালে। পুরো কবিতাটি উদ্ধৃত করার লোভ সংবরণ করা কঠিন। আশা করি, আজকের রুদ্ধশ্বাস ও রক্তাক্ত বিশ্ববাস্তবতায় বিজ্ঞ পাঠকদের কাছেও তা খুবই প্রাসঙ্গিক বলে বিবেচিত হবে।\nজাতির জনক যিনি অতর্কিতে তারেই নিধন।\nসারা দেশ ভাগী হয় পিতৃঘাতী সে ঘোর পাপের\n(বঙ্গবন্ধু শেখ মুজিবুর রহমান স্মরণে)*\n*সূত্র: মিনার মনসুর ও দিলওয়ার চৌধুরী সম্পাদিত, শেখ মুজিব একটি লাল গোলাপ, (এপিটাফ প্রকাশনী, ১৯৭৯)\nক্যালিসের রেকর্ড ছুঁয়ে ইতিহাসে ঠাঁই করে নিলেন রাজা\nযৌন হয়রানি ঠেকাতে বিদ্যার টোটকা


একাধিক পুরুষের সঙ্গে!\nBy Dainik Ichhamoti on\t March 5, 2019 বিনোদন\nএফএনএস বিনোদন: মাত্র ১৭ বছর বয়সে চলচ্চিত্রে অভিষেক হয় লক্ষ্মী রাইয়ের। এখন তিনি দক্ষিণের জনপ্রিয় অভিনেত্রী। রূপোলি পর্দায় তিনি অত্যন্ত বোল্ড এবং সাবলীল। শরীর এবং চরিত্র নিয়ে কোনও ছ্যুৎমার্গ নেই তার। দক্ষিণ ভারতের ছবি থেকে ‘জুলি -২’ এর মতো বিতর্কিত ছবির মাধ্যমে বলিউডেও অভিষেক হয়েছিলো তার। এ ছবিতে নগ্ন হয়ে ক্যামেরাবন্দি হন তিনি। কয়েকটি দৃশ্যে তাকে দেখা গেছে রগরগে বিছানার দৃশ্যে। এদিকে অভিনয়ের পাশাপাশি তিনি অত্যন্ত স্পষ্ট বক্তা হিসেবেও পরিচিত।\nতবে সম্প্রতি দর্শক এবং মিডিয়ার অতিরিক্ত বাড়াবাড়িতে বেশ বিরক্ত তিনি। তার কথায়, এমন কিছু কথা আমার কানে এসেছে যা সম্পূর্ণ ভিত্তিহীন। লক্ষ্মী জানান, বেশ কিছুদিন হলো তার চরিত্রে কালি ছেটানোর চেষ্টা করছেন নিন্দুকেরা। প্রশ্ন তুলছেন তার সম্পর্ক নিয়ে। বলা হচ্ছে একাধিক পুরুষের সঙ্গে তিনি শারীরিক সম্পর্কে লিপ্ত হয়েছেন এবং গর্ভবতী হয়েছেন। কারণ হিসেবে বলা হয়েছে তিনি নাকি আজকাল একটু বেশিই কাঁচা আম খাচ্ছেন। আর এই মন্তব্যের পরই আইনি পদক্ষেপ নেওয়ার কথা ভাবছেন এই অভিনেত্রী। তিনি আরও জানান, আমি প্রচুর সম্পর্কে জড়িয়েছি এবং ব্রেকআপও হয়েছে। তাতে কার কী? ১৫ বছর বয়স থেকেই ইন্ডাস্ট্রিতে আছেন তিনি। অভিনয় করেছেন মেগাস্টার চিরঞ্জীবের সঙ্গেও।


ধাঁধা বলতে কি বোঝায়? - Ask Proshno\nধাঁধা বলতে কি বোঝায়?\n09 সেপ্টেম্বর 2019 "শিল্প ও সাহিত্য" বিভাগে জিজ্ঞাসা করেছেন কামরুল হাসান ফরহাদ (5,888 পয়েন্ট) ● 123 ● 455 ● 868\n09 সেপ্টেম্বর 2019 উত্তর প্রদান করেছেন কামরুল হাসান ফরহাদ (5,888 পয়েন্ট) ● 123 ● 455 ● 868\nরূপকের সাহায্যে জিজ্ঞাসার আকারে কোনো একটি সূক্ষ্ম বুদ্ধি ও চিন্তার অনুশীলনের মাধ্যমে ধাঁধায় রূপায়িত হয়েছে। লোকসাহিত্যের অন্যতম প্রাচীন শাখা ধাঁধা। অল্প কয়টি কথায় কবিতার আকারে কাউকে প্রশ্ন করলে ধাঁধা হিসেবে বিবেচিত হয়।\nকারুশিল্প বলতে কি বোঝায়?\n11 এপ্রিল 2018 "শিল্প ও সাহিত্য" বিভাগে জিজ্ঞাসা করেছেন সবুজ সরকার (34 পয়েন্ট) ●9● 50 ● 95\nমহাকাব্য বলতে কী বোঝায়?\n11 সেপ্টেম্বর 2019 "শিল্প ও সাহিত্য" বিভাগে জিজ্ঞাসা করেছেন কামরুল হাসান ফরহাদ (5,888 পয়েন্ট) ● 123 ● 455 ● 868\nপ্রবাদ বলতে কী বোঝায়?\nধাঁধা উত্তর দিন?\n02 মে 2018 "পড়াশোনা" বিভাগে জিজ্ঞাসা করেছেন At Munna (1,666 পয়েন্ট) ● 36 ● 262 ● 900\nMMS বলতে কি বোঝায়?\n25 অক্টোবর 2019 "ইংরেজি" বিভাগে জিজ্ঞাসা করেছেন RIHAN__--__AFREEN (1,375 পয়েন্ট) ●3●4● 12\nকবি ও কবিতা (45)


নরসিংদী জেলা প্রশাসক সৈয়দা ফারহানা কাউনাইন দেশসেরা জেলা প্রশাসক – Amaderkatha\nনরসিংদী জেলা প্রশাসক সৈয়দা ফারহানা কাউনাইন দেশসেরা জেলা প্রশাসক\n11 March, 2019 : 8:49 am ২৬৪\nনরসিংদী জেলা প্রশাসক ও জেলা ম্যাজিস্ট্রেট সৈয়দা ফারহানা কাউনাইন দেশসেরা জেলা প্রশাসক হিসেবে নির্বাচিত হয়েছেন। প্রাথমিক শিক্ষা অধিদপ্তর-২০১৮ এর জাতীয় শিক্ষা পদকের তালিকায় সেরা হিসেবে তিনি এ স্থান দখল করে নিয়েছেন।\nনরসিংদী জেলা প্রশাসকের কার্যালয় এ তথ্য নিশ্চিত করা হয়েছে। প্রাথমিক শিক্ষাখাতে বিভিন্ন কর্মকাণ্ডের মাধ্যমে অবদানের জন্য নরসিংদী জেলা প্রশাসককে এ পদকে ভূষিত করেছে প্রথমিক শিক্ষা অধিদপ্তর।\nজেলা প্রশাসন সূত্রে জানা গেছে, গত রবিবার (৩ মার্চ) প্রাথমিক শিক্ষা অধিদপ্তর থেকে এ সংক্রান্ত একটি বার্তা পাঠানো হয় নরসিংদী জেলা প্রশাসক কার্যালয়ে। ওই বার্তায় উল্লেখ করা হয় নরসিংদী জেলা প্রশাসক ও জেলা ম্যাজিস্ট্রেট সৈয়দা ফারহানা কাউনাইন-২০১৮ এর জাতীয় শিক্ষা পদকে প্রথম হয়েছেন। জেলা প্রশাসকের এ প্রাপ্তিতে জেলার সরকারি বেসরকারি কর্মকর্তা, রাজনৈতিক নেতৃবৃন্দ ও সুশীল সমাজের প্রতিনিধিরা তাকে অভিনন্দন জানিয়েছেন।\nএর আগে তিনি ২০১৩ সালের ১৪ ফেব্রুয়ারী থেকে ঢাকা জেলার অতিরিক্ত জেলা প্রশাসক (শিক্ষা ও আইসিটি) হিসেবে দায়িত্ব পালন করেন এবং গত বছরের ১১ মার্চ নরসিংদীতে জেলা প্রশাসক হিসেবে যোগদান করেন। তিনি নরসিংদীর ১৭তম জেলা প্রশাসক।\nএয়াড়াও তিনি নারায়ণগঞ্জের রূপগঞ্জ উপজেলা নির্বাহী কর্মকর্তা হিসেবে কর্মরত অবস্থায় মাননীয় প্রধানমন্ত্রী শেখ হাসিনার বিশেষ উদ্যোগ একটি বাড়ি একটি খামার প্রকল্পের ২০১১-২০১২ অর্থ বছরের কর্মকাণ্ড মূল্যায়নের প্রেক্ষিতে দেশের সেরা উপজেলা নির্বাহী কর্মকর্তা হওয়ার গৌরব অর্জন করেছিলেন।\n২০তম বিসিএস এর কর্মকর্তা, জেলা প্রশাসক সৈয়দা ফারহানা কাউনাইন ব্রাহ্মণবাড়িয়া শহরে জন্মগ্রহণ করেন। তিনি মহান মুক্তিযুদ্ধের অন্যতম সংগঠক সাবেক গণ পরিষদ সদস্য ও ব্রাহ্মণবাড়িয়া জেলা আওয়ামী লীগের সাবেক সভাপতি মরহুম এড. সৈয়দ সিরাজুল ইসলামের সন্তান। তার স্বামী মো. সায়েদুর রহমান অতিরিক্ত ডিআইজি হিসেবে দায়িত্ব পালন করছেন। তিনি দুই ছেলে সন্তানের জননী।


Tacrovate in Bengali এর ব্যবহার, ডোজ, পার্শ্বপ্রতিক্রিয়া, উপকার, বিক্রিয়া এবং সতর্কতা - Tacrovate-er byabohar, dose, parshoprotikriya, upokar, bikriya abong sotorkobarta\nTacrovate in Bengali\nTacrovate মূল্য এবং প্যাক সাইজ । - Tacrovate Price and Pack Size in Bengali - Tacrovate Mulyo abong pack size\nTacrovate 0.03% Ointment ₹93.0 दवा खरीदें\nTacrovate Forte 0.10% Ointment ₹250.0 दवा खरीदें\nTacrovate की जानकारी\nTacrovate উপকারিতা এবং ব্যবহার ।- Tacrovate Benefits & Uses in Bengali- Tacrovate upokarita abong byabohar\nTacrovate ডোজ এবং ব্যবহারের নিয়ম ।- Tacrovate Dosage & How to Take in Bengali - Tacrovate dose abong byaboharer niyom\nTacrovate পার্শ্বপ্রতিক্রিয়া- Tacrovate Side Effects in Bengali- Tacrovate parshoprotikriya\nTacrovate সংশ্লিষ্ট সতর্কবার্তা- Tacrovate Related Warnings in Bengali- Tacrovate sonsholisto sotorkobarta\nঅন্য ওষুধের সঙ্গে Tacrovate -এর মারাত্মক বিক্রিয়া।- Severe Interaction of Tacrovate with Other Drugs in Bengali- onno osudher songe Tacrovate-er marattok bikriya\nTacrovate কনট্রাইনডিকেশন- Tacrovate Contraindications in Bengali- Tacrovate kontraindication\nTacrovate সম্পর্কিত প্রায়শ জিজ্ঞাস্য প্রশ্নাবলী।- Frequently asked Questions about Tacrovate in Bengali- Tacrovate somporkito praysho gigyasha prosnaboli\nTacrovate খাদ্য এবং অ্যালকোহলের সঙ্গে Tacrovate -এর বিক্রিয়া।- Tacrovate Interactions with Food and Alcohol in Bengali- khaddo abong alchoholer songe Tacrovate-er bikriya\nTacrovate উপকারিতা এবং ব্যবহার । - Tacrovate Benefits & Uses in Bengali - Tacrovate upokarita abong byabohar\nনিম্নলিখিত বিষয়গুলি চিকিৎসার জন্য Tacrovate ।\nলিভার ট্রান্সপ্লান্ট मुख्य\nকিডনি ট্রান্সপ্লান্ট मुख्य\nহার্ট ট্রান্সপ্লান্ট मुख्य\nTacrovate ডোজ এবং ব্যবহারের নিয়ম । - Tacrovate Dosage & How to Take in Bengali - Tacrovate dose abong byaboharer niyom\nTacrolimus Topical एक इम्युनोसप्रेसेन्ट है जो त्वचा में सूजन को कम करके काम करता है, जो त्वचा की लाली और खुजली का कारण बनती है।\nबीमारी चुनें एटॉपिक डर्मेटाइटिस\nTacrovate এর উপাদানগুলি - Tacrovate Active Ingredients in Bengali - Tacrovate-er upodanguli\nTacrovate পার্শ্বপ্রতিক্রিয়া - Tacrovate Side Effects in Bengali - Tacrovate parshoprotikriya\nযখন Tacrovate ব্যবহার হয়েছে তখন গবেষণায় নিম্নলিখিত পার্শ্বপ্রতিক্রিয়া দেখা গিয়েছে।\nTacrovate সংশ্লিষ্ট সতর্কবার্তা - Tacrovate Related Warnings in Bengali - Tacrovate sonsholisto sotorkobarta\nগর্ভবতী মহিলাদের জন্য Tacrovate কি নিরাপদ?\nপ্রসূতিদের ক্ষেত্রে Tacrovate এর ক্ষতিকর প্রভাব থাকতে পারে। যদি আপনার এইরকম অভিজ্ঞতা হয় তাহলে অবিলম্বে ওষুধ বন্ধ করুন এবং আপনার চিকিৎসকের সঙ্গে পরামর্শ করুন।\nবুকের দুধ খাওয়ানোর সময় কি Tacrovate নিরাপদ?\nযে সব মায়েরা শিশুদের বুকের দুধ খাওয়াচ্ছেন তাঁরা Tacrovate এর সামান্য পার্শ্বপ্রতিক্রিয়া অনুভব করতে পারেন। তাহলে তা নেওয়া বন্ধ করুন যতক্ষণ না চিকিৎসকের, সঙ্গে কথা বলছেন। তিনি যা বলেন,সেই মোতাবেক কাজ করুন।\nকিডনির (বৃক্ক) ওপর Tacrovate-এর প্রভাব কী?\nবৃক্ক এর ওপর Tacrovate এর ক্ষতিকারক প্রভাব আছে। যদি আপনি আপনি শরীরে কোনও পার্শ্বপ্রতিক্রিয়া অনুভব করেন তাহলে অবিলম্বে ওই ওষুধ নেওয়া বন্ধ করুন। যদি আপনার চিকিৎসক পরামর্শ দেন তাহলে ফের ওষুধ চালু করুন। "\nলিভারের (যকৃত) ওপর Tacrovate-এর প্রভাব কী?\nযকৃৎ এর ওপর Tacrovate এর পার্শ্বপ্রতিক্রিয়া আছে। যদি আপনি আপনি শরীরে কোনও পার্শ্বপ্রতিক্রিয়া অনুভব করেন তাহলে অবিলম্বে ওই ওষুধ নেওয়া বন্ধ করুন। তিনি যা বলবেন সেই মোতাবেক চলুন।\nহার্টের (হৃদপিণ্ড) ওপর Tacrovate-এর প্রভাব কী?\nহৃদয় ওপর Tacrovate এর মারাত্মক পার্শ্বপ্রতিক্রিয়া আছে। কাজেই ওষুধ নেওয়ার আগে চিকিৎসকের পরামর্শ প্রয়োজন।\nঅন্য ওষুধের সঙ্গে Tacrovate -এর মারাত্মক বিক্রিয়া। - Severe Interaction of Tacrovate with Other Drugs in Bengali - onno osudher songe Tacrovate-er marattok bikriya\nরোগীর ওপর মারাত্মক পার্শ্বপ্রতিক্রিয়া হতে পারে বলে নিম্নলিখিত ওষুধগুলির সঙ্গে Tacrovate একযোগে নেওয়া উচিত নয়।\nSpironolactone + Hydroflumethiazide\nTacrovate কনট্রাইনডিকেশন - Tacrovate Contraindications in Bengali - Tacrovate kontraindication\nআপনি যদি নিম্নলিখিত কোনও রোগে আক্রান্ত হন তাহলে যতক্ষণ না আপনার চিকিৎসক আপনাকে পরামর্শ দিচ্ছেন ততক্ষণ আপনি Tacrovate নেবেন না।\nटाइप2मधुमेह\nTacrovate সম্পর্কিত প্রায়শ জিজ্ঞাস্য প্রশ্নাবলী। - Frequently asked Questions about Tacrovate in Bengali - Tacrovate somporkito praysho gigyasha prosnaboli\nএই Tacrovate কি অভ্যাস বা আসক্তি হয়ে ওঠে?\nনা, Tacrovate-এ আসক্ত হওয়ার সুযোগ নেই।\nহ্যাঁ, এই ধরনের কাজ করার আগে Tacrovate খেতে পারেন কারণ এই ওষুধে আপনার ঘুম ঘুম ভাব আসবে না।\nহ্যাঁ, তবে Tacrovate খাওয়ার আগে চিকিৎসকের সঙ্গে পরামর্শ করা জরুরি।\nনা[ Medicine] নিলে সমস্ত মানসিক অসুস্থতা নিরাময় হয় না।\nTacrovate খাদ্য এবং অ্যালকোহলের সঙ্গে Tacrovate -এর বিক্রিয়া। - Tacrovate Interactions with Food and Alcohol in Bengali - khaddo abong alchoholer songe Tacrovate-er bikriya\nখাদ্যের সঙ্গে Tacrovate -এর বিক্রিয়া ।\nখাদ্যের সঙ্গে Tacrovate-এর কী প্রভাব আছে তার তথ্য পাওয়া যায়নি কারণ এই বিষয়ে বৈজ্ঞানিক গবেষণা হয়নি।\nআলকোহল এবং Tacrovate -এর বিক্রিয়া।\nঅ্যালকোহল গ্রহণের সঙ্গে Tacrovate নিলে আপনার শরীরে গুরুতর সমস্যা দেখা দিতে পারে।\nसामग्री For 1 Tube(S) (10 Gm Ointment Each)\nTacrovate -এর পরিবর্ত - Substitutes for Tacrovate in Bengali\nTacrovate के लिए सारे विकल्प देखें\nআপনি বা আপনার পরিবারে কি কেউ Tacrovate নেন? দয়া করে একটা সমীক্ষা করুন এবং অন্যদের সাহায্য করুন।\nআপনি কি ডাক্তারের পরামর্শে Tacrovate ব্যবহার করেছেন?\nআপনি Tacrovate এর কতটা পরিমাণ সেবন করেছেন?\nআপনি কি খাবার পরে অথবা খাবার আগে Tacrovate সেবন করেন?\nআপনি কোন সময়ে Tacrovate সেবন করেন?


জামাতা নির্বাচন (ইসলামী গল্প) - Way To Jannah\nHome » জামাতা নির্বাচন (ইসলামী গল্প)\nরচনায়: মুহাম্মাদ আখতারুযজামান\nঅনুলিখন: মুহাম্মাদ আলীমুদ্দীন\nসুলতান ইবরাহীম বৃদ্ধ হয়ে পড়েছেন। বয়সের ভারে ন্যুজ। ক্রমশই দুর্বল হয়ে পড়ছেন তিনি। সুলতান বুঝতে পারলেন, আর বেশি দিন বাঁচবেন না। তাঁর চিন্তা যে, একমাত্র কন্যা জাহানারার এখনও বিয়ে হয় নি। রাজকন্যা সুন্দরী, তার বিয়ের বয়স হয়েছে। ইতিমধ্যে অনেকেই তাকে বিয়ে করার জন্য এসেছিল। কিন্তু যোগ্য বর আজও খুঁজে পাননি সুলতান।একদিন সুলতান কন্যা জাহানারাকে ডেকে বললেন, মা, এবার আমি তোমার বিয়ে দিব। রাজকন্যা বললেন, কিন্তু কিভাবে তুমি বর নির্বাচন করবে বাবা?\nসুলতান বললেন, আমার কোন পুত্র সন্তান নেই। তোমার স্বামীই হবে আমার রাজ্যের ভাবী সুলতান। যে ভালভাবে রাজ্য শাসন করতে পারবে এবং প্রজাপালন করতে পারবে আমি তারই সঙ্গে তোমার বিয়ে দেব।\nরাজকন্যা বললেন, কিন্তু কিভাবে তুমি যোগ্য বরকে নির্বাচন করবে?\nসুলতান বললেন, সে ব্যবস্থা আমি করব। আগে যারা রাজকন্যার বিয়ের জন্য এসেছিল, তাদের মধ্যে তিনজনকে যোগ্য বর হিসাবে মনে মনে বাছাই করেছিলেন সুলতান। তিনি একদিন দূত পাঠিয়ে তিনজন যুবরাজকে ডেকে আনলেন রাজসভায়। তিনজন যুবরাজই ছিলেন বয়সে যুবক এবং বীর। তাদের নাম ছিল খালিদ, যুবায়ের ও ছাবিত। তিনজনই ছিল দেখতে সুদর্শন এবং আচরণ ও কথা –বার্তায় ভদ্র।\nরাজকন্যা বুঝে উঠতে পারল না, সে কিভাবে এই তিন জনের মধ্যে থেকে একজনকে তার স্বামী হিসাবে বাছাই করবে। তাই সে তার বাবার উপর বর নির্বাচনের ভারটা ছেড়ে দিল।\nযুবরাজ তিনজন সুলতানের সামনে হাযির হ’লে সুলতান বললেন, আমি তোমাদের ডেকে পাঠিয়েছি। কারণ, আমি এবার আমার কন্যাকে পাত্রস্থ করতে চাই।\nযুবরাজ তিনজন হাসি মুখে মাথা নত করল।\nসুলতান বললেন, তোমরা তিনজন আমার রাজ্যের শাসনের উপযুক্ত।ভবিষ্যতে তোমরা সুলতান হ’তে পার। কিন্তু তোমাদের মধ্যে একজনের হাতে আমার কন্যাকে অর্পণ করতে হবে। তাই আমি তোমাদের তিনজনের মধ্যে একজনকে নির্বাচন করার জন্য একটি পরিকল্পনা করেছি। আজ পূর্ণিমা। আজই তোমাদের এক মাসের জন্য দেশ ভ্রমণে পাঠাতে চাই। আজ হ’তে এক মাস পরে ঠিক পরের পূর্ণিমায় তোমরা সফর শেষে ফিরে আসবে এই রাজ সভায়। তোমরা প্রত্যেকেই রাজকন্যার উপযুক্ত বিবেচনা করে সবচেয়ে মূল্যবান উপহার নিয়ে আসবে। সে উপহারের গুণাগুন বিচার করেই তোমাদের যোগ্যতা নির্ণয় করা হবে। যুবরাজ তিনজন আশান্বিত হয়ে সেদিনই দেশ ভ্রমণে বেরিয়ে পড়ল।\nদেখতে দেখতে একটি মাস কেটে গেল। পরের মাসে আবার পূর্ণিমা এল। পূর্ণিমার দিন সন্ধ্যায় আকাশে চাঁদ উঠতেই সুলতানের প্রাসাদ দ্বারে যুবরাজদের আগম্ন ঘোষণা করা হ’ল। আলোকমালা ও ফুল সজ্জিত করা হ’ল সমস্ত প্রাসাদ।\nসুলতান প্রথমে যুবরাজ খালিদকে ডেকে বললেন, তুমি আমার কন্যার জন্য কি উপহার এনেছ? যুবরাজ খালিদ নতজানু হয়ে একটি বড় থলে থেকে বড় বড় মূল্যবান জিনিস বের করল। তারপর সুলতানকে বলল, এগুলি সবচেয়ে দামী হীরে মুক্তা, পান্না ও চুন্নি। এগুলি বিভিন্ন দেশ ঘুরে বাছাই করে এনেছি। এগুলি দিয়ে রাজকন্যার জন্য একটি মুকুট, গলার হার, হাতের বালা আর আংটি গড়াতে চাই। হাসিমুখে খুশি হয়ে মাথা নত করল রাজকন্যা জাহানারা। কিন্তু সুলতান কোন কথা বললেন না।\nএবার সুলতান যুবরাজ যুবায়েরকে ডেকে বললেন, তুমি কি উপহার এনেছ? যুবায়ের বলল, ‘আমি একটি বন্দুক এনেছি। এটি এক শক্তিশালী অস্ত্র। এই অস্ত্র দিয়ে সভ্য জগতের লোকেরা যুদ্ধ করে। এই অস্ত্র দিয়ে অনায়াসে এবং অব্যর্থভাবে লোক মারা যায়। এই অস্ত্র কাছে থাকলে বাইরের কোন শত্রু ভয়ে পা দেবে না আপনার রাজ্যের সীমানায়। আপনি এর দ্বারা অনেক দেশ জয় করতেও পারেন। আপনি হয়ে উঠতে পারেন পৃথিবীর সবচেয়ে শক্তিশালী ও বিজয়ী রাজা।\nযুবরাজ যুবায়েরের কথা শুনে রাজকন্যা কেঁপে উঠলে ভয়ে। সুলতান একটা দীর্ঘশ্বাস ফেললেন নীরবে। কিন্তু রাজসভায় উপস্থিত লোকদের মুখগুলি উজ্জ্বল হয়ে উঠল।\nএবার যুবরাজ ছাবিতকে ডাকলেন সুলতান। কুণ্ঠিত পায়ে লজ্জাবনত মুখে সুলতানের সামনে খালি হাতে এসে দাঁড়াল যুবরাজ ছাবিত। সে বলল, ক্ষমা করবেন সুলতান, আমি রাজকন্যার জন্য কোন উপহার আনতে পারিনি।\nসুলতান আশ্চর্য হয়ে বললেন, সে কি? কোন উপহারইই আননি?\nছাবিত বলল, আমি রাজকন্যাকে বিয়ে করতে চাই। অথচ তার জন্য কোন উপহার আনতে না পারায় আমি সত্যিই দুঃখিত। কিন্তু এই একটি মাস আমি কাজে এমনই ব্যস্ত হয়ে পড়েছিলাম যে, কোন উপহার যোগাড় করতে পারিনি।\nএকথার অর্থ বুঝতে না পেরে সুলতান বললেন, ব্যস্ত? এত ব্যস্ত হয়ে পড়েছিলে যে, কোন উপহারই যোগাড় করতে পারনি? জানতে পারি, কি কাজে তুমি এতখানি ব্যস্ত হয়ে পড়েছিলে?\nছাবিত বলল, আমি আপনার রাজসভা থেকে বেরিয়ে দেশ ভ্রমণে যাবার সময় পথে এক মুমূর্ষূ পথিককে দেখতে পারি। তার গা থেকে রক্ত ঝরছিল। সর্বাঙ্গ ছিল ক্ষত- বিক্ষত। আমি তা দেখে চলে যেতে পারলাম না। তার সেবা –শুশ্রুষা করলাম। তিনি সুস্থ হয়ে উঠলে দু-একদিন পর আবার পথ চলতে শুরু করলাম। কিন্তু কিছু দূর যেতেই দেখলাম, একদল নারী ও শিশু ভয়ার্ত অবস্থায় গ্রাম ছেড়ে পালাচ্ছে। কারণ জিজ্ঞেস করে জানলাম, একদল জলদস্যু নদী পথে এসে তাদের গ্রাম লুণ্ঠন করেছে।, গ্রামের বেশির ভাগ পুরুষকে হত্যা করেছে, তাদের ধন-সম্পদ সব ছিনিয়ে নিয়ে গেছে এবং আবার আসবে বলে ভয় দেখিয়ে গেছে। আমি তাদের বুঝিয়ে নিয়ে সে গ্রামে গেলাম। দেখলাম গ্রামের অল্প সংখ্যক যারা বেঁচে আছে তারা জলদস্যুদের সঙ্গে লড়াই করতে চায়। কিন্তু কোন যোগ্য নেতা না থাকায় মনোবল পাচ্ছে না। আমি সে সব নিঃস্ব, অসহায় ও ভীত সন্ত্রস্থ লোকদের ফেলে চলে আসতে পারলাম না। তাদের সশস্ত্র ও সংঘবদ্ধ করে জলদস্যুদের বিরুদ্ধে লড়াই শুরু করলাম। জোর লড়াই করে জলদস্যুদের ঘায়েল করে গ্রাম থেকে চিরদিনের মত তাড়িয়ে দিলাম।\nতারপরও অনেক কাজ ছিল। আহতদের চিকিৎসা, বিধবা ও শিশুদের পুনর্বাসন প্রভৃতি কাজগুলি সারতে আমার বেশ কিছুদিন দেরি হয়ে গেল। কাজের চাপে আমি উপহারের কথা, রাজকন্যার কথা সব ভুলে গেলাম। হঠাৎ একদিন আকাশে চাঁদ দেখে পূর্ণিমার কথা মনে পড়ে গেল। তাই ক্ষমা চাইতে এলাম। আমাকে ক্ষমা করবেন সুলতান।\nযুবরাজ সাবিতের কথা শুনতে শুনতে অভিভূত হয়ে পড়েছিলেন বৃদ্ধ সুলতান। তিনি যখন চোখ তুললেন তখন দেখা গেল, চোখের পানিতে ঝাপসা হয়ে গেছে তার দৃষ্টি। রাজকন্যার চোখেও পানি এসেছিল।\nসুলতান যুবরাজ ছাবিতকে তার কাছে ডাকলেন। যুবরাজের একটি হাত ধরে হাসিমুখে বললেন, এই মহান যুবরাজ রাজকন্যার জন্য হাতে কোন উপহার না নিয়ে এলেও এ হাতে ফুটে আছে জনসেবার অনেক অমূল্য নিদর্শন। আমি তারই হাতে তুলে দেব আমার কন্যাকে। এই মহানহৃদয় পরোপকারী যুবরাজ হবে আমার রাজ্যের উপযুক্ত শাসক।\nbangla islami boi bangla islamic story islamic story story ইসলামিক গল্প ইসলামী গল্প গল্প গল্প থেকে শিক্ষা জামাই নির্বাচন জামাতা নির্বাচন রাজা-বাদশাহর গল্প রাজার গল্প\nরোমান সম্রাট হিরাক্লিয়াসের দরবারে আবূ সুফিয়ান


সেরা ৭ টি স্টক মালের ব্যবসা আইডিয়া - Priyocareer\nসেরা ৭ টি স্টক মালের ব্যবসা আইডিয়া\nস্টক মালের ব্যবসা বাক্যটি আমাদের সবার নিকট অতি পরিচিত একটি শব্দ। কারও নিকট এটা ভুসি মালের ব্যবসা আবার রাখি মালের ব্যবসা নামেও পরিচিত। অনেকে আবার মজুদ ব্যবসা নামেও চেনে।\nমহান আল্লাহ তা’আলা ব্যবসাকে হালাল করেছেন আর সুদকে হারাম করেছেন। স্টক মালের ব্যবসা হালাল নাকি হারাম, এই নিয়ে অনেকের মনে প্রশ্ন উঠে। নিঃসন্দেহে এইটি একটি হালাল ব্যবসা।\nতবে, ক্ষেত্র বিশেষ এই হালাল ব্যবসাটিও হারাম হয়ে উঠে। যেমন দুর্ভিক্ষের সময় অথবা মহামারীর সময় অতিরিক্ত লাভের আশায়, যদি কেউ পণ্যগুলোকে মজুত রেখে মানুষকে কষ্ট আর ভোগান্তিতে রাখে তাহলে সেটি হালাল ব্যবসা বলে গণ্য হবে।\n১. ধানের স্টক ব্যবসা\n২. গম বা ভুট্টার ব্যবসা\n৩. বাদামের স্টক ব্যবসা\n৪. আদা ও মশলার স্টক ব্যবসা\n৫. ডালের স্টক ব্যবসা\n৬. সুপারির স্টক ব্যবসা\n৭. কাপড়ের স্টক ব্যবসা\nস্টক মালের ব্যবসা সফল হওয়ার উপায়\nকিছু দিন আগের কথায় ধরুন, পেঁয়াজের দাম মাত্রাতিরিক্ত বেড়ে যাবার কারণে মানুষের কতো কষ্টই না করতে হয়েছে। তখন যারা অতিরিক্ত মুনাফার আশায়, পেঁয়াজ স্টক করে রাখছিলও। সেই কাজটা করা তাঁদের মোটেই উচিৎ হয় নি।\nআজ আপনাদেরকে এমনি ৭ টি স্টক মালের ব্যবসা কথা শেয়ার করবো, যেগুলো সঠিক নিয়মে করতে পারলে লাভবান হবেন ইনশাল্লাহ। নতুন ব্যবসা শুরু করার আগে মাথায় রাখুন ১২টি বিষয়।\nযেহেতু ধান আমাদের প্রধান খাদ্য এবং প্রতিদিনের খাদ্যতালিকায় তিন বেলায় এটিকে রাখি। সেহেতু চোখ বন্ধ করে এই ব্যবসা করতে পারেন। ধান এমন একটি খাবার যেটা সারাবছরই আমরা খাই।\nআপনি সিজনের সময় কম দামে প্রচুর ধান কিনে মজুত করে রাখতে পারেন। সিজনের সময় এক বস্তা চাল ১৬০০ টাকায় কিনে, পরবর্তীতে ১৭০০ বা ১৮০০ হলেই বিক্রি করে দিতে হবে। আপনি যদি আরও লাভের আশায়, তখন বিক্রি না করেন তাহলে, পরবর্তীতে দাম কমেও যেতে পারে। ফলে, আপনি ক্ষতির সম্মুখীন হবেন। ধান অবশ্যই সরাসরি কৃষকের নিকট থেকে কিনবেন।\nধানের মতো গম,ভুট্টাও আমাদের অন্যতম প্রধান খাদ্য। সকালের নাস্তা থেকে শুরু করে; পিঠা,পুলি সব কিছুতেই এখন আটা-ময়দার ব্যবহার লক্ষণীয়। আপনি চাইলে সিজনের সময় কম দামে এই গম আর ভুট্টাগুলোকে ক্রয় করে, লাভজনক ব্যবসাটি শুরু করতে পারেন।\nঠিকভাবে মজুত করতে পারলে, ১ বছরের মধ্যেও নষ্ট হবার সম্ভাবনা থাকে নাই এতে। যেহেতু গম আর ভুট্টা উভয়ই বছরে একবারই চাষ করা হয়, সেহেতু এটিকে মজুত করে, অফ সিজনে বিক্রি করলে খুব সহজেই লাভবান হওয়া যাবে।\nকথায় আছে, “অপেক্ষার প্রহর কাটাতে বাদামের বিকল্প নেই”। পার্কের বেঞ্চিতে বাদাম চিবাতে চিবাতে বন্ধুদের সাথে আড্ডা দেওয়ার মজাই অন্যরকম। সাধারণত আষাঢ়, শ্রাবণ এই দুই মাস বাদাম কেনার উপযুক্ত সময়।\nআপনি এই সময় বাদাম কিনে শীতকালে বিক্রি করলে, দিগুণ লাভ করতে পারবেন। উত্তরবঙ্গে প্রচুর বাদাম চাষ করা হয়। সেখান থেকে বাদাম কিনে পুরো দেশে বাজারজাত করতে পারেন। তবে, মজুত করার সময় খেয়াল রাখতে হবে, বাদাম যেন পানিতে না ভিজে। আর ইঁদুর যেন কোনভাবেই নষ্ট করে না পারে।\nসেই নবাব-সুলতানদের সময় থেকে আমরা জাতি হিসাবে মশলা প্রিয়। শুধু বাংলাদেশই নয়; পুরো ভারতবর্ষের মানুষগুলোই এই মশলার প্রতি জনপ্রিয়তার জন্য পুরো দুনিয়ার মানুষ আমাদেরকে ভোজন রসিক জাতি হিসাবে চিনে থাকে।\nযেকোনো খাবারে মশলা না হলে আমাদের তেমন যেন রুচিই আসে না। লবঙ্গ, দারুচিনি, গোল মরিচ, এলাচ, জিরা, জয়িত্রী ইত্যাদি মসলা আমরা আমাদের নিত্যদিনের খাবারে ব্যবহার করে থাকি। আপনি চাইলে এই মশলাগুলোকে মজুত করে রাখতে পারেন। পরে যখন দাম বাড়বে, তখন বিক্রি করতে পারবেন।\nখাদ্য তালিকায় ডাল না থাকলে যেন খাবারটি অপূর্ণ থেকে যায়। ডাল আমাদের অন্যতম একটি নিত্য প্রয়োজনীয় খাদ্য, যা প্রায় প্রতিদিনই আমরা গ্রহণ করে থাকি। মুগ, মসুর, ছোলা, মটর, অড়হর, মাষকলাই, খেসারি ইত্যাদি অনেক প্রকারের ডাল আমরা খেয়ে থাকি।\nএক এক মৌসুমে এক এক রকমের ডালের চাষ হয়ে থাকে। আপনি মৌসুমের সময় কম দামে কিনে, অফ সিজনে অধিক লাভে বিক্রি করতে পারেন।\nআমরা সংস্কৃতি প্রিয় জাতি হিসাবে, পান-সুপারির খাওয়ার অভ্যাস অনেক আগে থেকেই। মেহমান আসলে আপ্যায়ন অথবা শ্বশুর বাড়িতে মিষ্টির সাথে পান-সুপারি সব জায়গায় এটির প্রচলন রয়েছে। সারাবছরই কম বেশি সুপারি পাওয়া গেলেও বিভিন্ন মানুষ বিভিন্ন রকমের সুপারি খেয়ে থাকেন।\nকেউ শুকনা সুপারি খায়, কেউবা কাঁচা সুপারি আবার কেউ মজানো সুপারি খেতে পছন্দ করেন। আপনি গাছ থেকে সুপারি পেড়ে শুকিয়ে তা বিক্রি করতে পারেন অথবা পানিতে পচিয়ে সেটিকে বিক্রয় করতে পারেন। এই সুপারি একটু গন্ধ হলেও খেতে অনেক মজা এবং এর দামও তুলনামূলক একটু বেশি।\nআপনি অফ সিজনে এই ব্যবসাটি করতে পারেন। যেমন ধরুন গরমের সময় শীতের কাপড়ের মূল্য খুব বেশি একটা থাকে নাহ আর যদিও থাকে সেটি নাম মাত্র মূল্যে হয়ে থাকে। আপনি চাইলে গ্রীষ্মকালে প্রচুর পরিমাণ শীত কাপড় যেমন হুডি, ডেনিম জ্যাকেট,ব্লেজার,শয়েটার ইত্যাদি কিনে স্টক করে রাখতে পারেন।\nশীতের সময় একটু বেশী দামে এইগুলো বিক্রি করতে পারেন।যে কাপড়ের দাম শীতকালে ১০০০ টাকা থাকে গরমের সময় সেটির মূল্য অর্ধেক হবে। এটি শুধু কাপড়ের ক্ষেত্রই না, স্নিকার্স, জুতা সহ সব রকমের পণ্য এর ক্ষেত্রে এটি কার্যকরী।\nআপনি যেই পণ্যই মজুদ করেন না কেনও, সবসময় চেষ্টা করবেন পচনশীল দ্রব্যগুলোকে এড়িয়ে চলতে। কারণ, এইরকম পণ্যগুলো যেমন সংরক্ষণ খরচ যেমন বেশি, তেমনি এইগুলোতে ঝুঁকিও থাকে তুলনামূলক বেশি।\nআর আপনি যদি ঝুঁকি এড়িয়ে ব্যবসায় লাভবান থাকতে চান তাহলে, আমার পক্ষ থেকে সাজেশন থাকবে, আপনি পুরো টাকায় একটা পণ্য না কিনে, সবগুলো পণ্য কিছু কিছু পরিমাণ কিনেন। এতে করে একটিতে ক্ষতির সম্মুখীন হলে অপরটি দিয়ে তা পুষিয়ে নেওয়া সম্ভব।\nকিভাবে একজন সফল উদ্যোক্তা হওয়া যায়।\nআপনার নিকট যদি অনেক পুঁজি থাকে তাহলে, ভিন্ন ভিন্ন পণ্য মজুদ করে রাখতে পারেন। এতে করে যেকোন একটি পণ্যের উপর নির্ভরশীল থাকতে হবে না।\nযাই হোক এই ছিল আজকে রাখি মালের ব্যবসা আইডিয়া নিয়ে সংক্ষিপ্ত লেখা। মনে রাখবেন, অবৈধভাবে পণ্য মজুদ করে রাখা এবং কৃত্তিম সংকট সৃষ্টি করা ইসলাম ধর্মে হারাম। সুতরাং, সামান্য কিছু লাভের জন্য নিজের পরকাল এবং দেশের মানুষকে বিপদে ফেলবেন না। যে ৭ ধরণের মানুষকে আল্লাহ তায়ালা বেশি ভালোবাসেন।\nপূর্ববর্তী আর্টিকেল১০ টি ক্ষুদ্র ব্যবসার তালিকা\nপরবর্তী আর্টিকেলসাপ্লাই ব্যবসা কি ও ৯ টি লাভজনক সাপ্লাই ব্যবসা আইডিয়া\nSarful Alam March 19, 2021 At 8:33 am\nআল্লাহ আমাদের সহায় হোন।\nপ্রিয় ক্যারিয়ার March 19, 2021 At 11:05 am\nহেলাল April 18, 2021 At 9:16 pm\nএতদিন খুজে ছিলাম পোষ্টি। খুব ভালো লাগল।\nপ্রিয় ক্যারিয়ার April 18, 2021 At 10:24 pm\nআপনার উপকার করতে পেরে, প্রিয় ক্যারিয়ার পরিবার আনন্দিত।\nমোঃ আরিফুল ইসলাম আফিফ May 7, 2021 At 9:50 pm\nআমি জানতাম না এরোকম একটা সুন্দর আইড়িয়ার দেখা পাভ।আমি বìাবসা করার জনì পাগল পারা হয়ে আছি জানি না আল্লাহ সুবাহনতালা আমার সপ্নটা পুরন করবে কি না।তবে আপনাদের মতা মত ভালোবাসা ও দোওয়া নিয়ে ।আমি সামনের দিকে এগোতে চাই।আমার জনì দোওয়া করবেন আমি যেনো আমার সপ্নের বাড়ি পৌছাতে পারি ।\nOmar Faruk May 7, 2021 At 11:28 pm\nআপনি আমাদের ব্যবসার আইডিয়া ক্যাটেগরির লেখাগুলো পড়ে দেখতে পারেন।\nJubaer Ibn Zohir - February 19, 2021 0\nOmar Faruk - November 19, 2019 3\n৭টি টাকা ছাড়া ব্যবসা আইডিয়া\nImtiaz Reyan - December 4, 2020 1


পুরো মামলাটিই ভুয়ো, ভীমা কোরেগাঁও মামলার ১৬জনকে মুক্তি ও ক্ষতিপূরণ দিতে হবে - Peoples Magazine\nHome রাজনীতি পুরো মামলাটিই ভুয়ো, ভীমা কোরেগাঁও মামলার ১৬জনকে মুক্তি ও ক্ষতিপূরণ দিতে হবে\nজিগনেশ মেভানি ও মিনা কান্দাসামি (দ্য ওয়ার ডট ইনে প্রকাশিত নিবন্ধের অনুবাদ)\nগত আম্বেদকর জয়ন্তীতে প্রফেসর আনন্দ তেলতুম্বের গ্রেফতারের সমালোচনা করে আমরা যৌথ ভাবে একটি নিবন্ধ লিখেছিলাম। তারপর এক বছর কেটে গেছে।\nআমরা এই সত্যটি তুলে ধরেছিলাম যে আনন্দকে ভীমা কোরেগাঁও মামলায় তাকে কোনো ষড়যন্ত্রের জন্য গ্রেফতার করা হয়নি নয় বরং তাঁকে বন্দি করা হয়েছে তাঁর দলিতকেন্দ্রিক মার্কসবাদী রাজনীতির জন্য যা সরাসরি মোদীর কর্পোরেট-মনুবাদী সরকারের সামনে একটি বিপদ হিসেবে দাঁড়িয়েছিল।\nভীমা কোরেগাঁও মামলায় প্রথম গ্রেফতারি অভিযান শুরু হয় ২০১৮ সালের ১৭ এপ্রিল। তিন বছর হয়ে গেছে ১৬জন রাজনৈতিক কর্মী, বুদ্ধিজীবী, সমাজ কর্মী, আইনজীবী ও সাংস্কৃতিক কর্মীরা মিথ্যা মামলায় জেলে রয়েছেন।\nযারা জেলে রয়েছেন তারা হলেন- শিক্ষাবিদ আনন্দ তেলতুম্বদে, সোমা সেন ও হ্যানি বাবু; আদিবাসী অধিকার কর্মী স্ট্যান স্বামি ও মহেশ রাউত; কবি ওয়ার ওয়ারা রাও(সম্প্রতি জামিনে মুক্ত) ও সুধীর ধাওয়ালে; আইনজীবী সুরেন্দ্র গাডলিং ও সুধা ভরদ্বাজ; লেখক-গবেষক গৌতম নাভলখা; সমাজ কর্মী রোনা উইলসন, অরুন ফেরেরা এবং ভারনন গনজালভেস এবং সাংস্কৃতিক কর্মী সাগর গোরখে, রমেশ ঘাইচর ও জ্যোতি জাগতাপ।\nএই মুহূর্তে চারটি রাজ্যের নির্বাচন ও কোরোনা মহামারীর জন্য এই মামলাটি হয়তো কিছুদিন থেমে আছে। তবে আবার সব কিছু ‘স্বাভাবিক’হয়ে গেলে আরও কিছু গ্রেফতারি হতেই পারে। সারা দেশ জুড়ে যারা দলিতদের সংগঠিত করছে, তাদের ও দলিত আন্দোলনকে লক্ষবস্ত করে এই মামলাটির জাল বিস্তার করা হয়েছে এবং জাতীয় তদন্ত সংস্থা(এন আই এ) ৬টি রাজ্য থেকে প্রায় ৫০ জনকে তলব করেছে।\n২০২১-এর ফেব্রুয়ারিতে একটি মার্কিন যুক্তরাষ্ট্র ভিত্তিক স্বতন্ত্র ডিজিটাল ফরেনসিক সংস্থা আর্সেনাল দাবি করেছিল যে রোনা উইলসনের ল্যাপটপে থাকা চিঠি যেটাকে এই ভীমা কোরেগাঁও মামলার প্রমাণ বলে চালাচ্ছে পুলিশ, সেই চিঠিটা রোনার ল্যাপটপে হ্যাক কোরে ঢোকানো হয়েছিল।\nবর্তমানে ওই ফরেনসিক সংস্থাটি আরেকটি রিপোর্ট প্রকাশ করেছে, তাতে বলা হয়েছে যে ওই চিঠি ছাড়াও আরও ২২টি ফাইল ঢোকানো হয়েছে রোনার ল্যাপটপে।\nএই মিথ্যে নথিগুলি, অন্য়ান্য বাকি ইন্টারনেট হ্যাকিং এর মতো সমান ও সাধারণ ব্যাপার নয়। এগুলি ভীমা কোরেগাঁও মামলায় অভিযুক্ত ১৬ জনের বিরুদ্ধে এনআইএ- মূল প্রমাণ। রোনা উইলসনের ল্যাপটপ থেকে পাওয়া এইসব নথির ভিত্তিতেই প্রধানমন্ত্রী নরেন্দ্র মোদীকে হত্যার ষড়যন্ত্র সম্পর্কে চাঞ্চল্যকর দাবি করা হয়েছিলো।\nএই নথিগুলির ভিত্তিতে ভারতের সন্ত্রাসবিরোধী আইন UAPA-তে গ্রেফতার করা হয় অভিযুক্তদের। কে ল্যাপটপ হ্যাক করেছে তাকে খুঁজে বের না করে, তাকে শাস্তি না দিয়ে এনআইএ আর্সেনালেরর রিপোর্টেরই বিরোধিতা কোরে।\nএটি আমদের অনিবার্য প্রশ্নের দিকে নিয়ে যায়, কেন মোদী সরকারকে ভীমা কোরেগাঁও মামলার ১৬ জনকে চিহ্নিত কোরে বন্দি করা হল?\nএই ১৬জনকে বন্দি কোরে মোদী সরকার কী পাওয়ার আশা করছে? মোদী সরকার গণতান্ত্রিক বিশ্বের জন্য এই সমাজ কর্মীদের দাবি ও লড়াইকে শেষ করতে চায় এবং এই মনুবাদী ফ্যাসিস্ত রাষ্ট্রের বিরুদ্ধে কোনোরকম আওয়াজ তোলাকে দমন করতে চায়।\nভীমা কোরেগাঁও মামলায় বন্দি ১৬জনের মুক্তির দাবিতে আমরা সকল গণতান্ত্রিক, প্রগতিশীল ও আম্বেদকরবাদী শক্তির প্রতি আহ্বান জানাচ্ছি। এই মহামারিটি শেষ হওয়ার পরে, বন্দিদের মুক্তির জন্য আমাদের সম্মিলিত শক্তিকে উৎসর্গ করতে হবে।\ntags: Bhima koregaon BJP Fascism prisoner release\nprevious করোনার জুজু ও ছাত্রছাত্রীদের অনিশ্চিত ভবিষ্যৎ\nnext ১৬টি সংগঠনকে বেআইনি ঘোষণার সিদ্ধান্ত ‘গণতন্ত্রের কণ্ঠরোধ’: হিউম্যান রাইটস ফোরাম


প্রেম এবং রমন্যাস: আপনার পছন্দের চিত্রগুলি লজ্জিত করলে করবে!\nবাড়ি ভালবাসা প্রেম এবং রমন্যাস: আপনার পছন্দের চিত্রগুলি লজ্জিত করলে করবে!\nপ্রেম এবং রমন্যাস ছবি নিম্নলিখিত প্রতিক্রিয়ার এক কারণ হবে:\nআমি কাউকে উপর রাখা আছে পারতাম!\nকত ভাগ্যবান তারা!\nহয় আপনি ঈর্ষান্বিত হতে পারে অথবা আপনার একা দুর্দশার জন্য দুঃখিত বোধ করবে. এবং তারপর আপনি সম্ভবত ক্রুদ্ধ হবেন যদি আপনি মনে করেন আপনার সঙ্গী সম্পূর্ণভাবে আটপৌরে হয় (শুধু বিবাহিত দম্পতি জিজ্ঞাসা)!\nPDAs Relfies চরে পরিণত হচ্ছে!\nপ্রকাশ্যে প্রেম প্রকাশ একটি বয়স বয়সী প্রপঞ্চ. এই ব্লগে, খেতাবধারী, “আমেরিকান ইতিহাসে যৌনতা“, তরুণ-তরুণী আরো বিমুক্ত হতে শুরু করা হয় এবং তারা প্রকাশ্যে একে অপরের সাথে mingling শুরু. ব্লগে উল্লেখ স্বাধীনতা যে অটোমোবাইল দিয়ে আসে এছাড়াও যুবকদের ও পন্থায় থাকার নারী একটি ভূমিকা পালন করে কিছু একা একা সময় পেতে!\nএর মাধ্যমে কমলা উপর ভায়োলেট\nএমনকি ভারতে, আমরা অর্থনৈতিক প্রবৃদ্ধি এবং ব্যক্তিগত গতিশীলতা প্রভাব দেখতে পান. আমরা আরও তরুণ পুরুষদের এবং মহিলাদের প্রকাশ্যে ক্যাফেতে স্নেহ প্রদর্শন দেখার সম্ভাবনা, মল এবং সিনেমা ও থিয়েটার. অবশ্যই, আমরা নৈতিক পুলিশ সর্বত্র আছে!\nব্যাপারটা হচ্ছে আমরা সামাজিক মিডিয়া অনেক সময় ব্যয় আরও এবং আরও অনেক কিছু দম্পতিরা ভাগ ফলাফল রূপে এসেছে তাদের “সম্পর্ক সেল্ফাইসের”, একটি শব্দ দ্বারা উদ্ভাবিত Dr.Benjamin. এখানে তিনি কি একটি পরিচালনার পরে বলার ছিল হয় এটা কিভাবে relfies অনুভূত হয় এবং মানে কি উপর অধ্যয়ন. এখানে তার উপসংহার হল.\nঅন্যরা আপনি একটি ভাল সম্পর্ক আছে যদি আপনি পোস্ট অনুমান করা হবে relfies, "সঙ্গে একটি সম্পর্ক ..." আপনার স্ট্যাটাস পরিবর্তন, এবং Facebook- এ আপনার সম্পর্ক সম্পর্কে কথা বলতে. এছাড়াও, আপনার প্রোফাইল দেখছে আপনার সম্পর্ক তাদের রেটিং প্রশংসনীয় সঠিক. আপনি একটি শক্তিশালী সম্পর্ক আছে এমন, দর্শকদের যে নিতে পারবেন আপনার ফেসবুক প্রোফাইল থেকে. যাহোক, সেখানে পেয়ে মধ্যে কিছু বিপদ আছে schmoopie ফেসবুকে আপনার সম্পর্ক সম্পর্কে; আপনার বন্ধুদের আপনার সম্পর্ক ভাল যাচ্ছে না মনে হবে যদিও, তারা তোমাকে কম পছন্দ করবেন.\nকোন ব্যাপার কি আপনার অবস্থা, আপনি সম্ভবত এই মূর্তিগুলো ভালবাসেন করবে ক্যাপচার প্রেমীদের বিস্মরণ যে বিশ্বের এমনকি তাদের চারপাশে বিদ্যমান. এটাই সব না. আমরা বন্দী করেছেন 13 চিত্র দুটি জিনিস যে প্রেম এবং রমন্যাস সঙ্গে সমার্থক ফোকাস – বৃষ্টি এবং কফি! বৃষ্টি এবং কফি প্রণয় এবং উষ্ণতা সঙ্গে এর ছবি ভেলকি দেখান আপ এবং আমরা তা প্রমাণ করার জন্য সেট আউট আছে.\nভালবাসা সবসময় নয় “কামুক” (জন্য নিরাপদ শব্দ “ঠোঁট লক”). একে অপরের চোখের দিকে তাকিয়ে দম্পতিরা, গাড়িতে তাদের প্রিয়জনদের সাহায্য বা হাত এমনকি আলতো করে ধরে প্রেম এবং স্নেহ প্রদর্শন. ব্যবহার করে দেখুন নিচের চিত্রের সিরিজের এই সব আবেগ ক্যাপচার.\nপ্রেম এবং রমন্যাস: বৃষ্টিতে প্রেমীদের চিত্র\nপ্রেম এবং রমন্যাস: কফি শপ মধ্যে প্রেমীদের চিত্র\nযখন বৃষ্টি হচ্ছে, এক কাপ কফি সব যে আপনি সম্পূর্ণ মনে করতে হবে. এই মূর্তিগুলো যে উষ্ণতা এবং ভালবাসা দিয়ে উদ্বেল হয় পরীক্ষা করে দেখুন.\nঅন্যান্য সন্ত্রস্ত তালিকা\n9 পরীক্ষিত উপায় ভারতীয় সঙ্গে পাকিস্তানের গার্ল পতন ভালবাসি করুন\nপূর্ববর্তী নিবন্ধSnoring থেকে আপনার সঙ্গী করা কিভাবে থামাবেন তা\nপরবর্তী প্রবন্ধেবিয়ে একজন ডাক্তার –7ঘটনা জন্য আপনাকে সাহায্য করতে আপ করতে আপনার মাইন্ড


২০২০ ফেব্রুয়ারি ১৮ ১৬:৫১:০৬\nচট্টগ্রাম প্রতিনিধি: দলীয় মনোনয়ন না পাওয়ার জন্য নিজের বিরুদ্ধে প্রতিপক্ষের অপপ্রচারকে দায়ী করলেন চট্টগ্রামের মেয়র আ জ ম নাছির উদ্দীন। তিনি বলেন, ‘মেয়রের পদ বড় না, রাজনীতিটাই বড়। কেউ যদি বলত তিনি মেয়র হতে চান, আমি ছেড়ে দিতাম। কিন্তু আমার বিরুদ্ধে এত অপপ্রচার কেন? এতে তো দলই ক্ষতিগ্রস্ত হয়েছে। শতভাগ মিথ্যাকে প্রতিষ্ঠিত করার কোনো মানে হয়?\nমঙ্গলবার দুপুর ১টা ৩০ মিনিটে চট্টগ্রাম প্রেসক্লাব মিলনায়তনে সাংবাদিকদের সঙ্গে এক মতবিনিময়সভায় তিনি এ মন্তব্য করেন।\nনাছির উদ্দিন বলেন, মনে রাখতে হবে– আমরা অনেক আন্দোলন-সংগ্রামের মধ্য দিয়ে তৈরি হয়েছি। আরেকজন আ জ ম নাছির তৈরি করতে অনেক বছর সময় লাগবে।\nনাছির জানান, মেয়র পদ না পেয়ে তিনি কোনোভাবেই হতাশ, বিক্ষুব্ধ বা নিরাশ নন। তবে একটি বিষয় তাকে কষ্ট দিয়েছে। যে সংগঠনের জন্য জীবন-যৌবন দিয়েছি, তারাই আমাকে বঙ্গবন্ধুর খুনির দোসর বানাতে ওঠেপড়ে লেগেছে। অথচ আমি প্রথম পরিকল্পনা করে বঙ্গবন্ধুর খুনি কর্নেল (অব) রশিদের সভায় হামলা চালিয়েছিলাম। ফ্রিডম পার্টির নেতাকর্মীদের খুঁজে বের করে চট্টগ্রাম থেকে তাড়িয়েছিলাম। বঙ্গবন্ধুকে হত্যার পর '৭৬ সালের জানুয়ারি মাসে সর্বপ্রথম আমরা ৫-৬ জন মিলে মিছিল করেছিলাম।\nউল্লেখ্য, চসিক নির্বাচনে এবারও মেয়র পদে মনোনয়ন চেয়েছিলেন বর্তমান সিটি মেয়র নাছির। আওয়ামী লীগ তাকে মনোনয়ন না দিয়ে দিয়েছেন নগর কমিটির যুগ্ম সম্পাদক রেজাউল করিমকে।


Mushroom Fabric: এই প্রথম মাশরুম দিয়ে তৈরি হল পোশাক! -\nFashion, Made of Fungi, Mushroom Fabric, Mycelium Fabric\nমাশরুমের চামড়া দিয়েও পোশাক তৈরি হয়, তা কি আগে জানা ছিল? ইংরেজ ফ্যাশন ডিজাইনার স্টেলা ম্যাককার্টনি দীর্ঘদিন গবেষণার পর মাশরুমের চামড়া দিয়ে নতুন পোশাক তৈরি করেছেন। টেকসই বিলাসবহুল ফ্যাশন আন্দোলনের নেতৃত্বদানকারী হিসেবে স্টেলা ম্যাককার্টনির অনেক খ্যাতি আছে। সম্প্রতি বিখ্যাত এ ফ্যাশন ডিজাইনার বিশ্বের সামনে তুলে ধরলেন মাশরুম থেকে উৎপন্ন চামড়া দিয়ে তৈরি পোশাক।\n২০ বছরের দীর্ঘ ক্যারিয়ারে তিনি সবসময় প্রাকৃতিক উপাদান দিয়ে পোশাক এবং বিভিন্ন ফ্যাশনেবল বস্তু তৈরির চেষ্টায় থেকেছেন। কখনো প্রাণীর চামড়া দিয়ে কিছু তৈরির প্রয়াস ঘটাননি তিনি। এবারই প্রথম মাইলো গার্মেন্টস হিসেবে একটি কালো বাস্টিয়ার এবং ট্রাউজার্স তৈরি করেছেন, তাও আবার মাশরুমের চামড়া দিয়ে। ইনস্টাগ্রামে তিনি পোশাকের ছবি দিয়ে লিখেছেন, ‘এটি ফ্যাশনের ভবিষ্যত’।


ঢাবির বাসে হামলার প্রতিবাদে মানববন্ধন | উত্তরা নিউজ\nঢাকা রবিবার, ৫ জুলাই ২০২০, ২১ আষাঢ় ১৪২৭, ১২:৫৬:২৪ অপরাহ্ন\n» উত্তরা নিউজ | অনলাইন রিপোর্ট | সর্বশেষ আপডেট: ২১ নভেম্বর ২০১৯ - ০৫:৫১:৩৪ অপরাহ্ন\nপরিবহন শ্রমিকদের ধর্মঘটে ঢাকা বিশ্ববিদ্যালয়ের বাসে হামলার প্রতিবাদে মানববন্ধন করেছেন ঢাকা বিশ্ববিদ্যালয়ের শিক্ষার্থীরা।\nএতে বাসে হামলাকারীদের সন্ত্রাসী আখ্যা দিয়ে জড়িতদের দৃষ্টান্তমূলক শাস্তির দাবি জানিয়েছেন তারা। বৃহস্পতিবার দুপুরে বিশ্ববিদ্যালয়ের সন্ত্রাসবিরোধী রাজু ভাস্কর্যের পাদদেশে এ মানববন্ধনের আয়োজন করা হয়।\nএসময় বক্তারা এই ঘটনায় পরিববন শ্রমিক নেতাদের আনুষ্ঠানিকভাবে ক্ষমা না চাইলে, তাদের ঢাকা বিশ্ববিদ্যালয়ে অবাঞ্ছিত ঘোষণা করা হবে বলে হুশিয়ারি দেন এবং ঢাবির আশেপাশের গণপরিবহনের রুট বন্ধ করে দেওয়ার হুমকি দেওয়া হয়।\nমানববন্ধনে ডাকসুর ভিপি নুরুল হক নুর বলেন,পরিবহন শ্রমিকরা তাদের স্বার্থে আঘাত লাগলে আন্দোলন করতে পারে। কিন্তু আন্দোলনের নামে কেন সাধারণ মানুষের মুখে কালি মেখে দেবে? কেন বিশ্ববিদ্যালয়ের বাসে হামলা করা হবে? এটা কোনো আন্দোলন নয়, এটা ছিল একটা নৈরাজ্য এবং উস্কানিমূলক আন্দোলন। আপনারা জানেন, পরিবহন সেক্টরকে কারা বার বার উস্কে দেয়, কারা নিজেদের স্বার্থ হাসিলের জন্য সরকারকে একটি মেসেজ দেয়, কারা শ্রমিকদের রাস্তার নামিয়ে তাদের স্বার্থ রক্ষা করে।\nনুর বলেন, রাস্তাঘাটে যে যানবাহন চলে ৬০ শতাংশ ফিটনেসবিহীন, ৪০ শতাংশ লাইসেন্সবিহীন। এখন নতুন আইনে তারা দেখতেছে তাদের ব্যবসায় লস হবে, তাদের স্বার্থে আঘাত লাগবে।তাই তারা সাধারণ মানুষকে কষ্ট দিয়ে তারা হুজুগের ওপর একটি আন্দোলন করছে। অন্যদিকে শিক্ষার্থীদের বাসে হামলার সময় কর্তব্যরত পুলিশ তার দ্বায়িত্বপালন না করে ভিডিও ধারণ করেছে। এটা একটি ন্যাক্কারজনক ঘটনা। আমরা পরিবহন সম্পাদক বলবো বিশ্ববিদ্যালয় প্রশাসন যদি এ বিষয়ে দ্বায়িত্ব না নেন, তাহলে আপনি এর বিরুদ্ধে মামলা করুন, যাতে ভবিষ্যতে কেউ ঢাকা বিশ্ববিদ্যালয়ের বাসে আঘাত করা সাহস না পায়।\nমানববন্ধনে ডাকসুর পরিবহন সম্পাদক শামস ঈ নোমান বলেন, ঢাকা বিশ্ববিদ্যালয়ের বাসে হামলা মানে ঢাবির ঐতিহ্যের ওপর হামলা, বিশ্ববিদ্যালয়ের ৪৩ হাজার শিক্ষার্থীর ওপর হামলা। আমরা হামলাকারীদের দ্রুত আইনের আওতায় আনতে সরকারকে আহ্বান জানাচ্ছি। ধর্মঘটের নাম করে যারা ঢাকা বিশ্ববিদ্যালয়ের বাস ভাংচুর করে তারা সন্ত্রাসী। এসকল সন্ত্রাসীদের দৃষ্টান্তমূলক শাস্তির দাবি করছি।


নারীর স্তনকে কেন শরীরের আরসব অঙ্গের মতো করে দেখা হয় না – আওয়ার নিউজ\nনারীর স্তনকে কেন শরীরের আরসব অঙ্গের মতো করে দেখা হয় না\nনারীর স্তন নিয়ে পুরুষতান্ত্রিক রাজনীতিকে নিজের অভিজ্ঞতায় ধরতে চেয়েছেন সাহিত্যিক শ্রীমুয়ি পিউ কুন্ডু। এ নিয়ে মতামতভিত্তিক সংবাদমাধ্যম ডেইলি ও’তে একটি নিবন্ধ লিখেছেন দিল্লিভিত্তিক এ লেখক। এর আগে লাইফ স্টাইল সম্পাদক হিসেবে কাজ করেছেন তিনি। ফ্যারাওয়ে মিউসিক এবং সীতা’স কার্স নামের বই দুটি তারই লেখা। শ্রীমুয়ির মতে, একসময় শরীরের বক্ষভাগ ঢেকে রাখার অধিকারের জন্য আন্দোলন করেছে তার দেশের নারীরা। আর এখন নতুন এক যুদ্ধ করতে হবে। আর সেটা হল, স্তনকে পণ্য হিসেবে বিবেচনা না করে শরীরের অংশ হিসেবে বিবেচনা করতে পারার অধিকারের দাবি।\nশ্রীমুয়ির লেখা সে নিবন্ধটি প্রিয় পাঠকের জন্য ভাষান্তরিত করে তুলে ধরা হল।\nশৈশবে আমি বেশ মোটাসোটা ছিলাম আর সেকারণেই হয়তোবা খুব দ্রুত আমার স্তনের আকার বেড়েছিল। ১১ বছরের মধ্যেই আমাকে ব্রা পরতে হল। আমি যেন ব্রা পরি তার জন্য আমার মা সবসময় চেঁচামেচি করতেন। এমনকি বাড়িতেও পরতে বলতেন। না পরতে চাইলে কঠিন কণ্ঠে মা বলতেন ‘স্তনের আকার নষ্ট হয়ে যাবে।’\nকিন্তু কোন আকার? সত্যি কথা বলতে আমার স্তন সবসময় একইরকমই আছে। আমার মতে, ব্রা হল এমন একটি পোশাক যেটাকে দিয়ে ‘যৌন আকর্ষণ’ বোঝানোর চেষ্টা করা হয় এবং বেশিরভাগ সময় একে নারীর শরীরের একটি অংশ বলে বিবেচনা করা হয়।\nআদতে আমাদের স্তন কখনোই আমাদের নিজেদের নয়। বাস্তবিক অর্থে এটি হল পবিত্রতা, পাপ কিংবা লজ্জ্বার উৎস। আমার স্তন প্রসঙ্গে সবসময় মায়ের অনুমোদন প্রয়োজন হয়, বাবা কিংবা ভাইদের সামনে যাওয়ার সময় আমাকে ব্রা পরতে হয়। জনবহুল এলাকায় কিংবা বাসে চলাফেরার সময় পুরুষের সন্ত্রাসী কর্মকাণ্ড থেকে স্তনগুলোকে বাঁচিয়ে রাখতে হয়।\nআমার সব প্রেমীরাও আমার স্তনের উপর অধিকার প্রতিষ্ঠা করেছিল। আমি কল্পনা করি, আমার যখন বাচ্চা হবে, তাকে কোলে নিয়ে স্তন্যদান করব, তখন তা দাগে দাগে ভরে যাবে। কিন্তু আমার কিচ্ছু মনে হবে না।\nনারীদের স্তন কী কেবলই পুরুষদের প্রয়োজনীয়তা এবং আকাঙ্ক্ষা মেটানোর জন্য?\nআমাদের স্তন যা কিনা প্রত্যেক নারীর জন্য নারীত্বের যন্ত্রণাদা্য়ক যাত্রাপথের সূচনা চিহ্ণ বলে বিবেচিত, তা কেন শারীরিক লেন্স দিয়ে দেখার চেষ্টা করা হয়? কেন সবাই শরীরের এ অংশটির ওপর দাবি প্রতিষ্ঠা করতে চায়।\nআমি বুঝতে পারি না যখন দেখি নারীরাই অন্য নারীর স্তন দেখে চমকিত হন এবং বলে ওঠেন ‘তোমার স্তনের আকার সুন্দর।’ কেবল তাই নয়, আমরা পর্ন স্টার এমনকি ফিল্মের নায়িকাদেরকে পর্যন্ত স্তন ইমপ্ল্যান্ট করতে দেখি।\nআমি বুঝতে পারি না কেন সমতল বুকের নারীদের বিবাহ উপাদান নেই বলে গণ্য করা হয়? এও বুঝতে পারি না যেদেশের নারীরা সুন্দর আর পাতলা হতে চায় সেখানে কেন আমরা বক্ষহীন নারীকে কটু কথা শোনাই।\nসম্প্রতি একটি সুইডিশ ফোন কোম্পানি ‘রেবটেল’ একটি স্কিম চালু করে। এর আওতায়, ভারতে সীমাহীন ফোন কলের সুযোগ দেয়া হয়। এ উদ্যোগের প্রচারণা চালানোর জন্য প্রতিষ্ঠানটি চারজন নারীকে বাছাই করে। এরপর পুরো শরীরে পেইন্ট করে তাদেরকে উন্মুক্ত বক্ষ নিয়ে নিউইয়র্কের টাইমস স্কয়ারের মাঝখানে নাচতে বলা হয়। চার নারীই নেচেছেন ‘চামাক ছাল্লো’ গানের সুরে সুরে। এ উদ্যোগকে যখন ‘সেক্সিস্ট’ বলে উল্লেখ করা হল তখন জবাবে কোম্পানিটি জানালো আনলিমিটেড কলিং এবং মত প্রকাশের স্বাধীনতার মধ্যে সংযোগ বোঝানোর জন্যই তারা এ উদ্যোগ নিয়েছে। নিজেদের একটি বিদ্রোহী ব্র্যান্ড হিসেবে পরিচিত করানোও এ উদ্যোগের অংশ ছিল বলে জানিয়েছে প্রতিষ্ঠানটি।\nকিন্তু এখানে কেন উন্মুক্ত বক্ষের নারীকেই উপস্থাপন করতে হবে? কেনইবা বলিউড অভিনেত্রীদের বুকের ওপর ক্যামেরা জুম করে দৃশ্যায়ন করা হয়? কেন জাতীয় পুরস্কার বিজয়ী চলচ্চিত্র নির্মাতা মাধুর বানধারকার তার নতুন ছবি ‘ক্যালেন্ডার গার্লস’ এর জন্য বিকিনি পরিহিতা নারীদের পোস্টার ব্যবহার করেছেন? কেনইবা আমরা আমাদের স্তনকে প্রাকৃতিক বলে মেনে নিতে পারি না?\nকাপড় পরার যুদ্ধ বনাম না পরার যুদ্ধ\nনগ্নতা যে লজ্জ্বার ব্যাপার তা ভারতীয় সংস্কৃতির জন্য নতুন একটি ধারণা। একসময় এটি শিল্প ও সংস্কৃতিতে উদযাপনের বিষয় ছিল। সত্যিকার অর্থে, বলা হয়ে থাকে যে ব্লাউজের চল শুরু হওয়ার আগ পর্যন্ত নারীরা শরীরের উপরিভাগে কিছু পরতেন না এবং তারা তাদের শরীর নিয়ে লজ্জ্বিতও ছিলেন না। কোনার্ক এবং খাজুরাহের প্রাচীন ভাস্কর্যগুলোর দিকে লক্ষ্য করলেই আমি যা বলতে চাচ্ছি তার প্রমাণ পাবেন আপনারা।\nকৈরালাতে অষ্টাদশ ও ঊনবিংশ শতকেও নারীদের বক্ষ ঢেকে রাখাকে নিষিদ্ধ বলে বিবেচনা করা হত। ব্রাহ্মণরা ছাড়া হিন্দু নারীদের কেউই মনে করতেন না যে স্তন ঢেকে রাখতে হবে। নায়ার সম্প্রদায় এবং উচ্চ বর্ণের নারীরা সাধারণ একটি সাদা মুন্ডু (ধুতি সদৃশ কাপড়) দিয়ে তাদের স্তন ঢেকে রাখতেন। ঊনবিংশ শতাব্দি পর্যন্ত ত্রাবোনকোর, কোচিন এবং মালাবারে ব্রাহ্মণদের সামনে কোন নারীরই তাদের শরীরের উপরের অংশ ঢেকে রাখার অনুমতি ছিল না। ১৮১৮ সালের দিকে প্রভু বিষ্ণুর অবতার হিসেবে পরিচিত আয়া ভাইকুন্দারের সমর্থনে নির্দিষ্ট কয়েকটি সম্প্রদায় বুকে কাপড় পরার অধিকারের দাবিতে লড়াই শুরু করে।\n১৮৮৯ সালে ত্রাভানকোরের রানী ঘোষণা দিলেন যে, কৈরালার অ-ব্রাহ্মণদের মতই তার রাজ্যে নাদার গোষ্ঠীর নারীদের বক্ষ ঢাকার অধিকার নেই। যদিও কৈরালার নাদার গোষ্ঠীর নারীদের বক্ষ ঢাকার অধিকার ছিল। রাজ্যজুড়ে বিশেষ করে নেয়াত্তিনকারা এবং নেয়ুরে নাদার গোষ্ঠীর নারীদের বিরুদ্ধে সহিংসতার মাত্রা চরমে পৌঁছালো ১৮৫৯ সালে।\nঐ বছরের ১৬ই জুলাই মাদ্রাজ সরকারের চাপে পড়ে আরেকটি ঘোষণা দেয় ত্রাভানকোরের রাজা। উচ্চ শ্রেণির নারীদের স্টাইল অনুকরণ না করার শর্তে নাদার নারীদের শরীরের উপরের অংশ কাপড় দিয়ে ঢাকার অধিকার ঘোষণা করেন তিনি।\nআর এখন আমরা আরেকটি লড়াই করছি।\nনারী অঙ্গন Comments Off on নারীর স্তনকে কেন শরীরের আরসব অঙ্গের মতো করে দেখা হয় না সংবাদটি প্রিন্ট করুন\n« বন্ধুর কষ্ট দূর করতে বউদান! (পূর্বের সংবাদ)\n(পরের সংবাদ) পৃথিবীতে ধেয়ে আসছে ৬টি গ্রহাণু! »


মার্কারি রেট্রোগ্রেড সারভাইভাল গাইড 2021 - জ্যোতিষ ব্লগ\nবুধের বিপরীতমুখী • সেপ্টেম্বর 27 - অক্টোবর 18, 2021\n2021 মার্কারি রেট্রোগ্রেড সারভাইভাল গাইড\nএটি আবার বছরের প্রায় সেই সময়- প্রায়শই ভয়ঙ্কর বুধের পশ্চাদপসরণ। শঙ্কিত কেন? যোগাযোগের গ্রহটি যখন পিছিয়ে যেতে দেখা যায় তখন এর অর্থ কী তা সম্পূর্ণ অন্বেষণের জন্য পড়ুন। আপনি সাধারণভাবে বিপরীতমুখী গ্রহের মেকানিক্সের কিছু নোটও পাবেন।\nতবে আপনার জানা উচিত যে প্রতিটি বুধের পশ্চাদপসরণ একটি দুঃস্বপ্ন নয়। বুধের চিহ্ন এবং অন্যান্য গ্রহের সাথে সংযোগগুলি আমাদের বিশেষ করে এর একটি পৃথক গল্প বলতে সাহায্য করে।\nবুধের বিপরীতমুখী পূর্বাভাস\nসেপ্টেম্বর 22 - অক্টোবর 1, 2021\nবুধ একটি টান সংযোগের সাথে পূর্ববর্তী গল্পে বলটি ঘূর্ণায়মান করে – একটি বর্গাকার থেকে তীব্র প্লুটো চালু 22 সেপ্টেম্বর .\nএটি যেখানেই হোক না কেন, এটি বিপরীতমুখী হোক বা না হোক, বুধ আমাদের বলে যে যৌথ মন কোথায়। বুধ যখন প্লুটোর সাথে সংযুক্ত হয়, তখন সেই ফোকাস শক্তির উপর থাকে। প্লুটো হল জীবন এবং মৃত্যুর অভিজ্ঞতা, ট্রমা এবং রূপান্তরের গ্রহ। প্লুটো হল আবেশ।\nআমরা গোপনীয়তা, অন্ধকার বিষয়, মানুষের প্রেরণা, গল্পের পিছনের গল্পে বেশি আগ্রহী। আমাদের নিজস্ব গভীর জিনিসগুলি আমাদের চিন্তাভাবনা এবং সিদ্ধান্তকে প্রভাবিত করে। এটি সাইকোথেরাপি, অভ্যন্তরীণ কাজ বা ছায়া কাজের জন্য এটি একটি দুর্দান্ত সময় করে তোলে। ষাঁড়টিকে শিং দিয়ে ধরুন এবং আপনার নিজের গভীর কারণগুলি বের করুন।\nবাতাস এবং আবহাওয়ার সাথে বুধের একটি সংযোগ রয়েছে। আপনি প্রায়শই এই সময়ে শক্তিশালী বাতাস এবং অদ্ভুত আবহাওয়ার ধরণ দেখতে পাবেন, বিশেষ করে যখন বুধ প্লুটোকে বর্গক্ষেত্র করে। সম্ভাব্য মারাত্মক আবহাওয়া।\nএই উত্তেজনা ধরে রাখে ১ অক্টোবর পর্যন্ত , যখন বুধ-প্লুটো বর্গ সম্পূর্ণ হয় এবং অবশেষে পৃথক এবং দুর্বল হতে শুরু করে। আপনি এখন যে সমস্যাটির সাথে কাজ করছেন তা আবার দেখতে পারেন বা বুধ বর্গাকার প্লুটোর তৃতীয় পাসের চারপাশে পুরো বৃত্ত নিয়ে আসতে পারেন ১লা নভেম্বর।\nবুধের পশ্চাৎপদ 2021 তারিখ\n30 জানুয়ারী - 20 ফেব্রুয়ারি\n29 মে - 22 জুন\nসেপ্টেম্বর 27 - অক্টোবর 18\nবুধ রেট্রোগ্রেড 2022 তারিখ\n14 জানুয়ারি -3ফেব্রুয়ারি\n10 মে -3জুন\nসেপ্টেম্বর9- অক্টোবর 2\nডিসেম্বর 29 - 18 জানুয়ারী, 2023\nউৎস:মলির জ্যোতিষ ক্যালেন্ডার\nজ্যোতিষ ব্লগ ব্লগ